open-index/open-wikipedia-markdown huggingface dataset:
അർട്ടിക്കേസീ

സപുഷ്പികളിൽപ്പെടുന്ന ഒരു സസ്യകുടുംബമാണ് **അർട്ടിക്കേസീ** (Urticaceae). ചൊറിയണ കുടുംബം എന്നാണ് അറിയപ്പെടുന്നത് (nettle family). ഈ സസ്യകുടുംബത്തിൽ ഏകദേശം 54-89 ജീനസ്സുകളിലായി ഏകദേശം 4500 സ്പീഷിസുകൾ ഉൾപ്പെടുന്നു. കുറ്റിച്ചെടികളും, ചെടികളും, വള്ളിച്ചെടികളും, വളരെ വിരളമായി മരങ്ങളും  ഉൾപ്പെടുന്ന സസ്യകുടുംബമാണ് അർട്ടിക്കേസീ.

കേരളീയർക്ക് പരിചിതമായ ആനച്ചൊറിയണം, ആനക്കൊടിത്തൂവ, അങ്കര, കാട്ടുനൊച്ചി, താന്നിക്കുറിഞ്ഞി തുടങ്ങിയവ ഈ സസ്യകുടുംബത്തിലെ അംഗങ്ങളാണ്.

## സവിശേഷതകൾ
ഇവയുടെ ഇലകൾ ഞോട്ടോടുകൂടിയ ലഘുപത്രങ്ങളാണ്. സ്പീഷിസുകളനുസരിച്ച് ഇലകളുടെ വലിപ്പത്തിൽ വ്യത്യാസമുണ്ട്. ചില സ്പീഷിസുകളിൽ ഇലകൾ ഏകാന്തരന്യാസത്തിൽ (alternate) ക്രമീകരിച്ചതോ മറ്റുചില സ്പീഷിസുകളിൽ  അഭിന്യാസത്തിൽ (opposite phyllotaxis) ക്രമീകരിച്ചതോ ആയിരിക്കും.
സിരാവിന്യാസം ജാലികാസിരാവിന്യാസത്തോടു കൂടിയവയോ ഹസ്തക സിരാവിന്യാസത്തോടു കൂടിയവയോ ആണ്. ചില സ്പീഷിസുകളിൽ ഇലയുടെ വക്കുകൾ പൂർണ്ണവും എന്നാൽ മറ്റു ചില സ്പീഷിസുകളിൽ ദന്തുരമായും കാണപ്പെടുന്നു.  ഇവയുടെ പത്രവൃന്തത്തിന്റെ അടിയിലായി ഉപപർണ്ണങ്ങൾ കാണപ്പെടുന്നു. 

ഏകലിംഗ  (unisexual flowers) സ്വഭാവത്തോടുകൂടിയ പൂക്കളാണിവയ്ക്കുള്ളത്. വലിപ്പത്തിൽ ചെറുതായ ഇവയ്ക്ക് 4-5 ദളങ്ങളും വിദളങ്ങളും വേർതിരിക്കാൻ പറ്റാത്ത പറ്റാത്തരീതിയിലുള്ള ടെപ്പൽസ് (Tepals) ആണുള്ളത്. ആൺ പൂക്കളിൽ ടെപ്പൽസിന് വിപരീതമായി കേസരങ്ങൾ കാണപ്പെടുന്നു. പെൺപൂക്കളിൽ ഒറ്റഅറയോടുകൂടിയ പൊങ്ങിയ അണ്ഡാശയമോ താഴ്ന്ന അണ്ഡാശയമോ കാണപ്പെടുന്നു. 

## ജീനസ്സുകൾ
89 ജീനസ്സുകൾ
{|

## ചിത്രശാല

File:Debregeasia longifolia 22.JPG|കാട്ടുനൊച്ചി
File:Dendrocnide sinuata 06.JPG|അങ്കര
File:Elatostema lineolatum 01.JPG|Elatostema lineolatum
File:Oreocnide integrifolia 05.JPG|Oreocnide integrifolia
File:Pouzolzia zeylanica 04.JPG|Pouzolzia zeylanica
File:Girardinia diversifolia 11.JPG|Girardinia diversifolia
File:Urtica parviflora.jpg|ആനച്ചൊറിയണം


## അവലംബം

വർഗ്ഗം:സസ്യകുടുംബങ്ങൾ
ഹെലൻ ക്ലാർക്ക്

യു.എൻ.ന്റെ ഏറ്റവും ഉയർന്ന മൂന്നാമത്തെ പദവി അലങ്കരിക്കുന്ന യുനൈറ്റഡ് നാഷണൽ ഡവലപ്പ്മെന്റ് പ്രോഗ്രാം ഭരണാധിപതിയാണു് **ഹെലൻ ക്ലാർക്ക്**. ജനനം 1950 ഫെബ്രുവരരി 26. ഹെലൻ ക്ലാർക്ക് ന്യൂസിലാൻഡിന്റെ 37 മത്തെ പ്രധാനമന്ത്രിയായിരുന്നു. അദ്ദേഹം പൊതു തെരഞ്ഞെടുപ്പിലൂടെ അധികാരത്തിൽ വന്ന ആദ്യത്തെ ദീർഘകാലം സേവനം അനുഷ്ഠിക്കുകയും ചെയ്തിട്ടുള്ള വനിതാ പ്രധാനമന്ത്രി കൂടിയാണു്. 2009 മുതൽ ഹെലൻ ക്ലാർക്ക് യുനൈറ്റഡ് നാഷണൽ ഡവലപ്പ്മെന്റ് പ്രോഗ്രാം ഭരണാധികാരിയായി പ്രവർത്തിയ്ക്കുന്നു.

ക്ലാർക്ക് ഓക്ക്‌ലാന്റ് യൂണിവേഴ്സിറ്റിയിൽ നിന്നു 1974 ൽ ബുരുദം നേടി ന്യൂസിലാൻഡിലെ ലേബർപാർട്ടിയിൽ യുവത്വത്തിൽ തന്നെ പ്രവർത്തനം തുടങ്ങി. സർവ്വകലാശാലയിൽ 1970 മുമ്പേ ജൂനിയർ ലക്ചറായി ജോലിചെയ്യവേ ക്ലാർക്ക് പ്രാദേശിക രാഷ്ട്രീയ പരവർത്തനത്തിൽ ഏർപ്പെട്ടിരുന്നു. ആകാലയളവിൽ ഒരു സ്ഥാനത്തേയ്ക്കും തെരഞ്ഞെടുക്കപ്പെട്ടിരുന്നില്ല. 1975 ൽ അദ്ദേഹം പൈക്കോ യിൽ ലേബർ ഇൻ റൂറലിൽ രണ്ടാം സ്ഥാനത്ത് വരെ എത്തിയിരുന്നു.

## അവലംബം
*http://www.nzhistory.net.nz/people/helen-clark

വർഗ്ഗം:വനിതാ പ്രധാനമന്ത്രിമാർ
വർഗ്ഗം:ന്യൂസീലൻഡ്
വർഗ്ഗം:1950-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
അഗസ്റ്റാ സാവേജ്

ആഫ്രോ-അമേരിക്കൻ ശിൽപിയും, നവോത്ഥാനനേതാവും, അദ്ധ്യാപികയുമാണ് **അഗസ്റ്റാ ക്രിസ്റ്റീൻ ഫെൽസ്** എന്ന **അഗസ്റ്റാ സാവേജ്**(ജനനം ഫെബ്രുവരി 29, 1892 – മരണം മാർച്ച് 27, 1962). ന്യൂയോർക്കിലെ ഹാർലെം എന്ന പ്രദേശവുമായി ബന്ധപ്പെട്ടു രൂപംകൊണ്ട ഹാർലെ നവോത്ഥാനപ്രസ്ഥാനവുമായി ചേർന്നു പ്രവർത്തിച്ചിട്ടുണ്ട്. പുതിയ തലമുറയിലെ കലാകാരന്മാർക്കുള്ള ഒരു പാഠപുസ്തകമാണ് അഗസ്റ്റയുടെ പണിപ്പുര.

## ആദ്യകാലജീവിതം
1962 ഫെബ്രുവരി 29 ന് അമേരിക്കയിലെ ഫ്ലോറിഡയിലാണ് അഗസ്റ്റാ ജനിച്ചത്. എഡ്വേഡ് ഫെൽസും, കൊർണേലിയ മർഫിയും ആയിരുന്നു മാതാപിതാക്കൾ. തീരെ ചെറിയ കുട്ടിയായിരിക്കുമ്പോൾ തന്നെ അഗസ്റ്റാ കളിമൺ ശിൽപങ്ങൾ ഉണ്ടാക്കുമായിരുന്നു, എന്നാൽ ഇത് മാതാപിതാക്കളുടെ ശകാരത്തിനു വഴിവെക്കാനേ കാരണമായുള്ളു. തീരെ യാഥാസ്ഥിതിക കുടുംബമായതിനാലും, പിതാവ് ഒരു മതപ്രഭാഷകനായിരുന്നാലും, ഇത്തരം ശിൽപങ്ങൾ നിർമ്മിക്കുന്നത് പാപകർമ്മമാണെന്നായിരുന്നു അവർ വിശ്വസിച്ചിരുന്നത്. എന്നാൽ അഗസ്റ്റാ നിർമ്മിച്ച കന്യാമറിയത്തിന്റെ ശിൽപം കണ്ട്, എഡ്വേഡ് മകളെ അഭിനന്ദിക്കുകയും, താൻ മകളെ മുമ്പ് വഴക്കു പറഞ്ഞതിൽ പശ്ചാത്തപിക്കുകയും ചെയ്തു. അഗസ്റ്റയുടെ കഴിവുകൾ കണ്ട സ്കൂളിലെ പ്രധാനാദ്ധ്യാപകൻ ഓരോ ശിൽപത്തിനും ഒരു അമേരിക്കൻ ഡോളർ വീതം പാരിതോഷികമായി നൽകികൊണ്ട് അവളെ പ്രോത്സാഹിപ്പിക്കുകയുണ്ടായി.

1907 ൽ അഗസ്റ്റാ ഫെൽസ്, ജോൺ ടി മൂറിനെ വിവാഹം കഴിച്ചു. ഏക മകളായ ഐറിൻ കോൺ മൂറിന്റെ ജനനത്തിനുശേഷം അധികം വൈകാതെ ജോൺ മരണമടഞ്ഞു. ഭർത്താവിന്റെ മരണശേഷം, അഗസ്റ്റാ കുട്ടിയേയും കൊണ്ട് മാതാപിതാക്കളുടെ അടുത്തേക്കു തിരിച്ചുപോന്നു. അഗസ്റ്റാ വീണ്ടും ശിൽപനിർമ്മാണത്തിലേക്കു തിരിഞ്ഞു. 1921 ൽ ന്യൂയോർക്കിലുള്ള കൂപ്പർ യൂണിയൻ ആർട്ട് സ്കൂളിൽ അഗസ്റ്റക്ക് പ്രവേശനം ലഭിച്ചു. 1924 ൽ അഗസ്റ്റക്ക് ബിരുദം പൂർത്തിയാക്കാൻ സാധിച്ചു.

1923 ൽ ഫ്രഞ്ച് സർക്കാർ നടത്തിയ ഒരു വേനൽക്കാല കോഴ്സിലേക്ക് അഗസ്റ്റാ അപേക്ഷിച്ചുവെങ്കിലും, അധിക യോഗ്യത ഉണ്ടായിരുന്നിട്ടുപോലും, കറുത്ത വർഗ്ഗക്കാരിയായിപോയി എന്ന കാരണത്താൽ ഫ്രഞ്ച് സർക്കാർ അവർക്ക് പ്രവേശനം നിഷേധിച്ചു. ഇത് അഗസ്റ്റയെ വല്ലാതെ നിരാശയിലാഴ്ത്തി. തന്റെ കഴിവുകളെ അവഗണിച്ച് തൊലിയുടെ നിറത്തെ മാത്രം കണക്കിലെടുത്തുകൊണ്ട് പ്രവേശനം നിഷേധിച്ച അധികാരികൾക്കെതിരേ സമരം ചെയ്യാൻ അഗസ്റ്റ തീരുമാനിച്ചു. ഈ സംഭവം, മാധ്യമശ്രദ്ധ പിടിച്ചു പറ്റി. സംഭവത്തെക്കുറിച്ചറിഞ്ഞ പ്രശസ്ത ശിൽപിയായ ഹെന്റ്രി ആറ്റ്കിൻസ് മക്നീൽ തന്റെയൊപ്പം ചേർന്നു പ്രവർത്തിക്കാൻ ക്ഷണിക്കുകയുണ്ടായി.

കൂപ്പർ സ്കൂളിലെ പഠനത്തിനുശേഷം, കുടുംബത്തെ സഹായിക്കാനായി മറ്റു ചില ജോലികളും ചെയ്യാൻ അഗസ്റ്റ നിർബന്ധിതയായി. പിതാവ് അപ്പോഴേക്കും പക്ഷാഘാതം വന്നു കിടപ്പിലായിരുന്നു. കുടുംബത്തിന്റെ ചുമതല അഗസറ്റയിൽ വന്നു ചേർന്നു. കൊടുങ്കാറ്റിൽ വീടു നഷ്ടപ്പെട്ട അഗസ്റ്റയും കുടുംബവും ഫ്ലോറിഡയിൽ നിന്നും ചെറിയ ഒരു നഗരത്തിലേക്കു താമസം മാറി. പിന്നീടാണ് അഗസ്റ്റയുടെ ലോകശ്രദ്ധയാകർഷിച്ച പല ശിൽപങ്ങളും പിറവിയെടുത്തത്.

1923 ൽ അഗസ്റ്റാ പത്രപ്രവർത്തകനായ റോബർട്ട് ലിങ്കൺ പോസ്റ്റണെവിവാഹം കഴിച്ചുവെങ്കിലും, 1924 ൽ പോസ്റ്റൺ ന്യൂമോണിയ ബാധിച്ചു മരണമടഞ്ഞു. 1925 ൽ റോമിലെ റോയൽ അക്കാദമി ഓഫ് ഫൈൻ ആർട്ട്സിൽ സ്കോളർഷിപ്പോടെ അഗസ്റ്റക്കു പ്രവേശനം ലഭിച്ചുവെങ്കിലും, സ്കോളർഷിപ്പു തുക കൊണ്ട് യാത്രാചെലവും, താമസചെലവും മതിയാകാതെ വരുമെന്നതിനാൽ അഗസ്റ്റ അവിടെ തുടർന്നില്ല. മതിയായ പണമില്ലാത്തതിനാൽ പഠിക്കാൻ കഴിയാതെ പോയ അഗസ്റ്റയുടെ കഥ ആഫ്രിക്കൻ-അമേരിക്കൻ കമ്യൂണിറ്റിയിൽ പരക്കുകയും, അഗസ്റ്റയെ സഹായിക്കാനായി കമ്യൂണിറ്റിയിലെ സ്ത്രീകൾ പണം സമാഹരിക്കാൻ തുടങ്ങുകയും ചെയ്തു.

## അവലംബം

വർഗ്ഗം:1892-ൽ ജനിച്ചവർ
വർഗ്ഗം:ഫെബ്രുവരി 29-ന് ജനിച്ചവർ
വർഗ്ഗം:1962-ൽ മരിച്ചവർ
വർഗ്ഗം:മാർച്ച് 27-ന് മരിച്ചവർ
വർഗ്ഗം:അമേരിക്കൻ വനിതകൾ
വർഗ്ഗം:ആഫ്രോ-അമേരിക്കൻ വനിതകൾ
വാക്യദോഷം

മലയാള വ്യാകരണത്തിലെ ഒരു വിഭാഗമാണ് **വാക്യദോഷം**. ഒരു വാചകം പ്രയോഗികുന്നതിൽ വരുന്ന സാധാരണ ദോഷങ്ങൾ (തെറ്റുകൾ) ആണ് വാക്യ ദോഷങ്ങൾ എന്ന പേരിൽ സൂചിപ്പിക്കപ്പെടുന്നത്. പ്രധാനമായും 18 വാക്യ ദോഷങ്ങളെ പറ്റി ഉള്ളൂർ സാഹിത്യചരിത്രത്തിൽ പ്രസ്ഥാവിച്ചിട്ടുണ്ട്. 19 വാക്യ ദോഷങ്ങളെ പറ്റി എ.ആർ. രാജരാജവർമ്മ ഭാഷാഭൂഷണത്തിലും പ്രസ്ഥാവിക്കുന്നു. അവയുടെ വിവരണം താഴെ കൊടുത്തിരിക്കുന്നതു പോലെയാണ്.

## ഭാഷാഭൂഷണം

## വാക്യദോഷങ്ങൾ
### ക്ലിഷ്ടം
അർത്ഥം മനസിലാക്കുവാൻപ്രയാസമുള്ളത്
 ക്ലിഷ്ടം

### വിരുദ്ധബന്ധം

### വിസന്ധി

### ഹതവൃത്തം

### ഉക്തപദം

### ന്യൂനപദം

### അധികപദം

### സമാപ്ത പുനരാത്തം
18 വാക്യദോഷങ്ങളിൽ ഒരെണ്ണം. സമാപ്തമായ വാക്യത്തിൽ പിന്നീട് ചിലത് കൂടി കൂട്ടിച്ചേർക്കുന്നത് **സമാപ്ത പുനരാത്തം**.

; ഉദാ:- 

ഇതിൽ നാലാം പാദം ഏച്ചുകെട്ടിയതു പോലെയാണ്‌.  മൂന്നാം പാദം കൊണ്ട് അർത്ഥപൂർത്തി വന്നു. ഇനിയെന്ത് എന്ന് ആകാംക്ഷ ഉയർത്തേണ്ടി വരുന്നതാണു്‌ ദോഷത്തിനു കാരണം
എന്നാൽ ഇത് ചമത്കാര ഭംഗിയോടെ ഉപയോഗിക്കാം  

ഈ പറഞ്ഞ ശ്ലോകത്തിൽ, മദ്യപനെക്കുറിച്ച് പറയാതെ, കാളയെക്കുറിച്ച് മാത്രം പറഞ്ഞിരുന്നെങ്കിൽ അതു ഭംഗിയാകുമായിരുന്നു.

; മറ്റൊരു ഉദാഹരണം

ഇവിടെ ഉപമാനം , വാക്യത്തിനിടയിൽ പ്രതിഷ്ഠിക്കാതെ അവസാനം ചേർത്തതിനാൽ ഭംഗികൂടി. *അവിടെ നിന്നിറങ്ങുമ്പോൾ അവളുടെ മനസ്സ് അലയൊഴിഞ്ഞ കടൽ പോലെ ശാന്തമായിരുന്നു* എന്നാണു ശരിയായ പ്രയോഗം

### പതത്പ്രകർഷം

### സങ്കീർണം

### അഭവന്മതയോഗം

### ഗർഭിതം

### അനുക്തവാച്യം

### പ്രസിദ്ധിഹതം

### അസ്ഥാനസ്ഥപദം

### അവിമൃഷ്ടവിധേയാംശം

### വിരുദ്ധബുദ്ധിപ്രദം

### ഭഗ്നപ്രക്രമം

### അക്രമം

## അവലംബം

വർഗ്ഗം:മലയാളവ്യാകരണം
ടെട്രാമെലേസീ

രണ്ട് ജനുസുകളിലായി രണ്ട് സ്പീഷിസുകൾ മാത്രമുള്ള ഒരു സപുഷ്പി സസ്യകുടുംബമാണ് **ടെട്രാമെലേസീ (Tetramelaceae)**. 

## ജനുസുകൾ
* *[[Octomeles|ഒക്ടോമിലെസ്]]*
* *[[Tetrameles|ടെട്രാമിലെസ്]]*

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:ടെട്രാമെലേസീ
മെഹ്ബൂബ മുഫ്തി

**മെഹ്ബൂബ മുഫ്തി സയീദ്‌**
1959 മെയ്‌ 22ന് ആഖ്രാൻ നൊവ്പോറയിൽ ജനനം. ജമ്മു കാശ്മീരിലെ ആദ്യത്തെ വനിതാമുഖ്യമന്ത്രിയും ജമ്മുകാശ്മീർ പീപ്പിൾസ് ഡെമോക്രാറ്റിക് പാർട്ടിയുടെ നിലവിലെ പ്രസിഡന്റുമാണ്. ജമ്മു കാശ്മീരിലെ മുഖ്യമന്ത്രിയായിരിക്കെ അന്തരിച്ച മുഫ്തി മുഹമ്മദ്‌ സയീദിന്റെ മകളാണ്. അദ്ദേഹത്തിന്റെ മരണശേഷമാണ് 2016-ൽ മുഖ്യമന്ത്രിയായി മെഹബൂബ തിരഞ്ഞെടുക്കപ്പെട്ടത്.

## ജീവിതരേഖ
1959 മെയ് 22 ന് മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായിരുന്ന മുഫ്തി മുഹമ്മദ് സയീദിന്റെയും ഗുൽഷാൻ ആരയുടേയും മകളായി ജമ്മു കശ്മീരിലെ കുൽഗാം ജില്ലയിലെ അക്രനിൽ ജനനം.
പ്രസന്റേഷൻ കോൺവെൻറ് ശ്രീനഗർ, 
ഗവ. കോളേജ് ഓഫ് വിമൻ ജമ്മു 
എന്നിവിടങ്ങളിൽ നിന്ന് വിദ്യാഭ്യാസം നേടിയ മെഹബൂബ കാശ്മീർ യൂണിവേഴ്സിറ്റിയിൽ നിന്ന് നിയമ ബിരുദം നേടി.
ബോംബെ മെർക്കന്റെൽ ബാങ്ക്, 
ഈസ്റ്റ് വെസ്റ്റ് എയർലൈൻസ് എന്നിവിടങ്ങളിൽ ജോലി നോക്കി.

## രാഷ്ട്രീയ ജീവിതം
ഇന്ത്യയാകെ അറിയപ്പെടുന്ന കാശ്മീരിൽ നിന്നുള്ള ചുരുക്കം ചില വനിതാരാഷ്ട്രീയ പ്രവർത്തകരിൽ പ്രധാനിയാണ് മെഹബൂബ.
1996-ലെ നിയമസഭ തിരഞ്ഞെടുപ്പിൽ കോൺഗ്രസ് ടിക്കറ്റിൽ നിയമസഭാംഗമായതോടെയാണ് രാഷ്ട്രീയ ജീവിതം തുടങ്ങുന്നത്.
കോൺഗ്രസ് പാർട്ടിയുമായി തെറ്റിപ്പിരിഞ്ഞ്
മെഹബൂബയുടെ പിതാവ് 1999-ൽ ജമ്മു കാശ്മീർ പി.ഡി.പി എന്ന പുതിയ രാഷ്ട്രീയ പാർട്ടി രൂപീകരിച്ചു.

1999-ലെ ലോക്സഭ തിരഞ്ഞെടുപ്പിൽ പി.ഡി.പി ടിക്കറ്റിൽ ശ്രീനഗറിൽ നിന്ന് മത്സരിച്ചെങ്കിലും പരാജയപ്പെട്ടു.
2002, 2008, 2016 എന്നീ വർഷങ്ങളിൽ നിയമസഭയിലും 2004, 2014 എന്നീ വർഷങ്ങളിൽ 
ലോക്‌സഭയിലും മെഹബൂബ അംഗമായിരുന്നു.

2014-ലെ ജമ്മു കാശ്മീർ നിയമസഭ തിരഞ്ഞെടുപ്പിൽ 28 സീറ്റ് നേടി പി.ഡി.പി ഏറ്റവും വലിയ ഒറ്റ കക്ഷിയായി. 
25 സീറ്റ് കിട്ടിയ ബി.ജെ.പിയുമായി സഖ്യം ഉണ്ടാക്കിയതോടെ പിതാവ് മുഫ്തി മുഹമ്മദ് സയീദ് ജമ്മു കാശ്മീർ മുഖ്യമന്ത്രിയായി.
2016-ൽ മുഫ്തി മുഹമ്മദ് സയീദ് അന്തരിച്ചതിനെ തുടർന്ന് മകൾ മെഹബൂബ പകരം മുഖ്യമന്ത്രിയായി.

2018-ലെ റമദാൻ മാസത്തിൽ മെഹ്ബൂബ കാശ്മീർ താഴ്വരയിൽ വെടി 
നിർത്തൽ പ്രഖ്യാപിച്ചെങ്കിലും തുടർന്ന് നടന്ന ഭീകരാക്രമണത്തിൽ നിരവധി പേർ കൊല്ലപ്പെട്ടു. ഇതിനെ തുടർന്ന് സുരക്ഷ സ്ഥിതിഗതികൾ കാശ്മീരിൽ വഷളായതിനെ തുടർന്ന് ബി.ജെ.പി സഖ്യ സർക്കാരിനുള്ള പിന്തുണ പിൻവലിച്ചതോടെ 2018 ജൂൺ 19ന്‌ മെഹബൂബ മുഖ്യമന്ത്രി സ്ഥാനം രാജിവച്ചു.

2019, 2024 ലോക്‌സഭ തിരഞ്ഞെടുപ്പുകളിൽ അനന്ത്നാഗിൽ നിന്ന് മത്സരിച്ചെങ്കിലും പരാജയപ്പെട്ടു.

** ജമ്മു കാശ്മീർ, നിയമസഭ തിരഞ്ഞെടുപ്പ് 2014 **

* ആകെ സീറ്റ് 87 *

* പി.ഡി.പി : 28 (22.7 %)
* ബി.ജെ.പി : 25 (23 %)
* നാഷണൽ കോൺഫറൻസ് : 15 (20.8%)
* കോൺഗ്രസ് : 12 (18 %)
* ജെ.കെ.പി.സി : 2 (1.9 %)
* സി.പി.എം : 1 (0.5 %)
* പി.ഡി.എഫ് : 1 (0.4 %)
* സ്വതന്ത്രർ : 3 (0.3 %)

## അവലംബം

വർഗ്ഗം:ജമ്മു-കശ്മീരിലെ മുഖ്യമന്ത്രിമാർ
വർഗ്ഗം:1959-ൽ ജനിച്ചവർ
വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ
ഫെമിനിസ്റ്റ് ഇനീഷ്യേറ്റീവ് (സ്വീഡൻ)

സ്വീഡനിലെ സ്ത്രീ സമത്വവാദ പാർട്ടിയാണ് **ഫെമിന്സ്റ്റ് ഇനീഷ്യേറ്റീവ്**. 2005 സപ്തംബർ 9 നു ഈ പാർട്ടി രൂപീകൃതമായി. 2006 ലെ സ്വീഡൻ പാർലിമെന്റരി തെരെഞ്ഞെടുപ്പിൽ സ്ഥനാർഥികളെ നിര്ത്തിയിരുന്നുവെങ്കിലും സീറ്റുകളൊന്നും തന്നെ നേടുവാൻ കഴിഞ്ഞില്ല. 2009 ലെ യൂരോപ്യന് യൂനിയൻ തിരെഞ്ഞെടുപ്പിലും സീറ്റുകളൊന്നും നേടാൻ കഴിഞ്ഞില്ല. എന്നാൽ 2014 ലെ യൂരോപ്യന് പാർലമെന്റരി തിരെഞ്ഞെടുപ്പിൽ 5.3% സ്വീഡിഷ് വോട്ടുമായി സോരായ പോസ്റ്റ് യൂരോപ്യൻ പാർലമെന്റരി സീറ്റ് കരസ്ഥമാക്കി.

## അവലംബം

വർഗ്ഗം:സ്വീഡനിലെ രാഷ്ട്രീയ പാർട്ടികൾ
സാറ കെ

അമേരിക്കയിൽ ജനിച്ച കവയിത്രിയാണ് **സാറ കെ**. 1998 ജൂൺ 19ന് ന്യൂയോർക്കിലാണ് സാറ  ജനിച്ചത്. ചൊല്ലുന്ന കവിതകൾ അഥവാ സ്പോക്കൺ വേഡ് പോയട്രി യുടെ പേരിലാണ് സാറ അറിയപ്പെടുന്നത്. 2004 സ്ഥാപിതമായ പ്രൊജക്റ്റ് V.O.I.C.E ന്റെ സ്ഥാപകയും സഹഡയറക്ടറുമാണ് സാറ. ഒരു വിദ്യാഭ്യാസ പ്രചോദന ഉപകരണമായി ചൊല്ലുന്ന കവിതകളെ ഉപയോഗപ്പെടുത്തുന്നതിനുള്ള ഗ്രൂപ്പാണിത്.

വർഗ്ഗം:1988-ൽ ജനിച്ചവർ
വർഗ്ഗം:അമേരിക്കൻ കവയിത്രികൾ
വർഗ്ഗം:അമേരിക്കൻ വനിതാ എഴുത്തുകാർ
മാൽവേൽസ്

സപുഷ്പിസസ്യങ്ങളിലെ ഒരു നിരയാണ് **മാൽവേൽസ് (Malvales)**.9 കുടുംബങ്ങളിലായി 6000 -ത്തോളം സ്പീഷിസുകൾ ഈ നിരയിലുണ്ട്. യൂഡികോട്ടുകളിലെ ഒരു നിര ആയ യൂറോസിഡ് 2 -ലാണ് ഇതിനെ ചേർത്തിരിക്കുന്നത്. മിക്കവാറും അംഗങ്ങാൾ കുറ്റിച്ചെടികളോ മരങ്ങളോ ആയ ഇവയിൽ മൂന്നു കുടുംബങ്ങൾ (സ്ഫീറോസെഫാലേസീ, സർക്കോലാനേസീ, ഡീഗോഡെൻഡ്രേസീ എന്നിവ) മഡഗാസ്കറിൽ തദ്ദേശീയമാണ്.

നേരത്തെ ബൊംബാക്കേസീ, സ്റ്റെർക്കൂലിയേസീ, റ്റില്ലിയേസീ എന്നീ കുടുംബങ്ങളിൽ ഉണ്ടായിരുന്നവയെ ഒരുമിച്ചു മാൽവേസീയിൽ ചേർത്തു. നാലായിരത്തിലേറെ അംഗങ്ങളുമായി മാൽവേസീയാണ് ഈ നിരയിലെ ഏറ്റവും കൂടുതൽ അംഗങ്ങളുള്ള കുടുംബം. രണ്ടാമതുള്ള തൈമലെസീയിൽ 750 സ്പീഷിസുകൾ ഉണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:മാൽവേൽസ്
അപ്പൂപ്പൻതാടി (വിവക്ഷകൾ)

* എന്ന അപ്പൂപ്പൻതാടി ചെടി  
*അപ്പൂപ്പൻതാടി ചെടികൾ
*നാട്ടിൻപുറങ്ങളിൽ സാധാരണക കാണുന്ന ഒരു അപ്പൂപ്പൻ താടിസസ്യമാണ് എരുക്ക് 
*അപ്പൂപ്പൻ താടി വിത്തുകളുണ്ടാകുന്ന മറ്റൊരു സസ്യം അടപതിയൻ
ശെഹ്ബ ഹുസൈൻ

**ശെഹ്ബ ഹുസൈൻ** ഒരു പ്രമുഖ ഭാരതീയ സാമൂഹിക പ്രവർത്തകയാണ്. ലഖ്നൗ ആസ്ഥാനമായിട്ടുള്ള Self-Employed Women's Association (SEWA) (സ്വയം തൊഴിൽ മഹിളാ സംഘടന) യുടെ സഹസ്ഥാപകരിൽ ഒരാളും ഓണററി ട്രഷററും ആണ്. 2000 ഇൽ  സ്ഥാപിതമായ ലഖ്നൗ തന്നെ ആസ്ഥാനമായുള്ള BETI (Better Education Through Innovation) യുടെ ബോർഡ് അംഗവും എക്സിക്യൂട്ടീവ് ഡയറക്ടറും കൂടിയാണ്.

## ആദ്യകാല ജീവിതവും വിദ്യാഭ്യാസവും

ഉത്തർ പ്രദേശ്‌ ജില്ലയിലെ ലഖ്നൗവിലാണ് ജനനം.

ഫിലാഡെൽഫിയയിലെ പെൻസിൽവാനിയ സർവകലാശാലയിൽ നിന്നും ബിരുദാനന്തരബിരുദവും ഡൽഹി സർവകലാശാലയിൽ നിന്നും വൈദ്യ-മനശാസ്ത്ര സാമൂഹിക പ്രവർത്തനത്തിലും ബിരുദാനന്തരബിരുദം നേടിയിട്ടുണ്ട്.
ബിക്സേസീ

3 ജനുസുകളിലായി ആകെ 25 സ്പീഷിസുകൾ ഉള്ള സപുഷ്പിസസ്യങ്ങളിലെ ഒരു സസ്യകുടുംബമാണ് **ബിക്സേസീ (Bixaceae)**. Bixa orellana എന്ന് അറിയപ്പെടുന്ന കുരങ്ങുമഞ്ഞൾ ആണ് ഈ കുടുംബത്തിലെ ഏറ്റവും അറിയപ്പെടുന്ന ചെടി. ഇതു തന്നെയാണ് ഈ കുടുംബത്തിന്റെ ടൈപ്പ് ജനുസും. ചെറിയ കുടുംബമാണെങ്കിലും മരങ്ങളും കുറ്റിച്ചെടികളുമെല്ലാം ഇതിലുണ്ട്. 

## അവലംബം

## പുറത്തേക്കുള്ള കണ്ണികൾ
* Bixaceae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 

വർഗ്ഗം:സസ്യകുടുംബങ്ങൾ
വർഗ്ഗം:ബിക്സേസീ
മെത്രാൻ കായൽ വിവാദം

കോട്ടയം, എറണാകുളം ജില്ലകളിലായി 467 ഏക്കറിൽ വ്യാപിച്ചുകിടക്കുന്ന മെത്രാൻ കായൽ എന്ന കായൽ നിലം നികത്തി വിനോദസഞ്ചാര പദ്ധതി നടപ്പാക്കാന്നത് സംബന്ധിച്ച വിവാദമാണ് മെത്രാൻ കായൽ വിവാദം. 

2011 -ൽ അധികാരമൊഴിഞ്ഞ ഇടതുമുന്നണി സർക്കാരിന്റെ കാലത്ത് ഉയർന്നുവന്ന ഒരു സ്വകാര്യ പദ്ധതിയാണിത്. വിശദമായ ചർച്ചയ്കും പരിശോധനയ്കും ശേഷം ആ സർക്കാർ   പദ്ധതിക്ക് അനുമതി നിഷേധിക്കുകയായിരുന്നു. ഇപ്പോൾ 2016 -ൽ നിയമസഭാ തെരഞ്ഞെടുപ്പിന്റെ വക്കിൽ നിൽക്കുന്ന സമയത്ത് മന്ത്രിസഭാ യോഗത്തിൽ അജണ്ടയിൽ ഉൾപ്പെടുത്താത്ത ഇനമായി ഈ പദ്ധതി നിർദ്ദേശം വീണ്ടും വരുകയും നികത്തുന്നതിന് ഉമ്മൻ ചാണ്ടിയുടെ നേതൃത്വത്തിലുള്ള മന്ത്രിസഭ അംഗീകാരം നൽകുകയുമാണുണ്ടായത്. ഇതേ തുടർന്ന് വ്യാപകമായ വിമർശനം ഉയർന്നുവരുകയും ഒരു കർഷകൻ ഹൈക്കോടതിയെ സമീപിച്ച് സർക്കാർ ഉത്തരവിനെ തടയുന്ന ഉത്തരവ് സമ്പാദിക്കുകയും ചെയ്തു.
## പദ്ധതി

## നാൾവഴി

## അവലംബം

## പുറത്തേക്കുള്ള കണ്ണികൾ

വർഗ്ഗം:വിവാദങ്ങൾ
ആലിസൺ ഹർഗ്രീവ്സ്

ബ്രിട്ടീഷ് പർവ്വതാരോഹകയാണ് **ആലിസൺ ജെയ്ൻ ഹർഗ്രീവ്സ്** (ഇംഗ്ലീഷ് : Alison Jane Hargreaves) (1962 ഫെബ്രുവരി 17 - 1995 ഓഗസ്റ്റ് 13). 1995 മേയ് 13-ന് ഇവർ ലോകത്തിലെ ഏറ്റവും ഉയരം കൂടിയ കൊടുമുടിയായ എവറസ്റ്റ് കീഴടക്കിയിരുന്നു. മറ്റാരുടെയും സഹായമോ ഓക്സിജൻ സിലിണ്ടറോ ഇല്ലാതെയാണ് ദൗത്യം പൂർത്തിയാക്കിയത്. എവറസ്റ്റ് കൂടാതെ ആൽപ്സ് പർവ്വതനിരകൾ, നേപ്പാളിലെ 6812 മീറ്റർ ഉയരമുള്ള അമ ദബലം എന്നിവയും ഇവർ കീഴടക്കിയിട്ടുണ്ട്. 1995 ഓഗസ്റ്റ് 13-ന് ലോകത്തിലെ ഏറ്റവും ഉയരം കൂടിയ രണ്ടാമത്തെ കൊടുമുടിയായ മൗണ്ട് കെ2 കീഴടക്കിയ ശേഷം തിരിച്ചിറങ്ങുമ്പോൾ ചുഴലിക്കാറ്റിൽപ്പെട്ട് ഹർഗ്രീവ്സ് മരണമടഞ്ഞു.

## കുടുംബം
1962 ഫെബ്രുവരി 17-ന് ബ്രിട്ടനിലെ ഡെർബിഷെയറിലുള്ള ബെൽപ്പർ എന്ന സ്ഥലത്താണ് ആലിസൺ ഹർഗ്രീവ്സ് ജനിച്ചത്. ലോകത്തിലെ ഏറ്റവും ഉയരം കൂടിയ കൊടുമുടികളായ എവറസ്റ്റ്, കെ2, കാഞ്ചൻജംഗ എന്നിവ ഒറ്റയ്ക്കു കീഴടക്കണമെന്നായിരുന്നു ഹർഗ്രീവ്സിന്റെ ആഗ്രഹം. ജെയിംസ് ബെല്ലാഡിനെയാണ് ഇവർ വിവാഹം കഴിച്ചത്. ഗർഭിണിയായിരിക്കുന്ന സമയത്താണ് ആൽപ്സ് പർവ്വതനിരകളിലെ ഏറ്റവും പ്രയാസമേറിയ ഐഗർ എന്ന ഭാഗം ഹർഗ്രീവ്സ് കീഴടക്കുന്നത്. മകൻ ടോം ബെല്ലാഡും പർവ്വതാരോഹകനാണ്. ഇദ്ദേഹവും ആൽപ്സ് പർവ്വതനിരകൾ കീഴടക്കിയിട്ടുണ്ട്.

## മൗണ്ട് കെ2 കീഴടക്കൽ
ലോകത്തിലെ ഏറ്റവും ഉയരം കൂടിയ രണ്ടാമത്തെ കൊടുമുടിയാണ് മൗണ്ട് കെ2. സമുദ്രനിരപ്പിൽ നിന്ന് 8611 മീറ്റർ ഉയരമുള്ള ഈ കൊടുമുടി പാകിസ്താനിലാണ് സ്ഥിതിചെയ്യുന്നത്. മൗണ്ട് കെ2 കീഴടക്കുന്നത് എവറസ്റ്റ് കീഴടക്കുന്നതിനെക്കാൾ വെല്ലുവിളി നിറഞ്ഞതാണെന്നാണ് പർവ്വതാരോഹകർ പറയുന്നത്. 1995 ഓഗസ്റ്റ് 13-ന് രാവിലെ 6:45-ന് ആലിസൺ ഹർഗ്രീവ്സും സംഘവും മൗണ്ട് കെ2വിന്റെ നെറുകെയിലെത്തി. ഇവർ തിരിച്ചിറങ്ങുന്ന സമയത്തു വീശിയ ചുഴലിക്കാറ്റിൽപ്പെട്ട്  ഹർഗ്രീവ്സും സംഘവും കൊല്ലപ്പെട്ടു.

## അവലംബം

വർഗ്ഗം:ബ്രിട്ടീഷ് വനിതകൾ
വർഗ്ഗം:പർവ്വതാരോഹകർ
വർഗ്ഗം:എവറസ്റ്റ് കീഴടക്കിയവർ
വർഗ്ഗം:1962-ൽ ജനിച്ചവർ
വർഗ്ഗം:ഫെബ്രുവരി 17-ന് ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ഓഗസ്റ്റ് 13-ന് മരിച്ചവർ
അസ്മ ബിൻത് അബു ബക്കർ

അബൂബക്കർ സിദ്ധീഖിൻറെ മകളും വനിതാ സ്വഹാബികളിൽ പ്രമുഖയുമായ വ്യക്തിത്വമായിരുന്നു **അസ്മ ബിൻത് അബൂബക്ർ** (), (c. 595 – 692 CE)

## കുടുംബം
അബൂബക്കറിൻറെ മകളായിരുന്നു അസ്മ. ഖൈല ബിൻത് അബ്ദു-അൽ-ഉസ്സ , ആയിരുന്നു മാതാവ് . അബ്ദുള്ള ബിൻ അബീ ബക്കർ ആയിരുന്നു സഹോദരൻ. അവളുടെ അർദ്ധസഹോദരിയായിരുന്നു ആയിശയും ഉമ്മു ഖുൽസും ബിൻത് അബീ ബക്കറും. അർദ്ധ സഹോദരന്മാരായിരുന്നു അബ്ദുറഹിമാൻ ഇബിൻ അബീബക്കർ, മുഹമ്മദ് ഇബിൻ അബീബക്കർ എന്നിവർ. കിനാന ഗോത്രത്തിലെ ഉമ്മു റുമാൻ ബിൻത് അമിർ ആയിരുന്നു രണ്ടാനമ്മ. കൂടെപ്പിറക്കാത്ത സഹോദരനായിരുന്നു അൽ-തുഫൈൽ ഇബിൻ അൽ-ഹരിത് അൽ-അസ്ദി. ഇബിൻ ഖദീറിൻറെയും ഇബിൻ അസാക്കിറിൻറെയും അഭിപ്രായത്തിൽ ആയിശയേക്കാൾ പത്ത് വയസ്സ് മൂത്തവളായിരുന്നു അസ്മ.

## ജീവചരിത്രം

### ആദ്യ കാല ജീവിതം: 595–610
ഇസ്ലാമിനു മുമ്പുള്ള ജാഹിലിയ്യ കാലത്ത് വിവാഹമോചിതരായവരായിരുന്നു അസ്മയുടെ രക്ഷിതാക്കൾ. എങ്കിലും അവർ പിതാവിൻറെ വീട്ടിലാണ് കഴിഞഞത്..

### മക്കയിൽ ഇസ്ലാം: 610–622
ആദ്യ കാലത്ത് ഇസ്ലാം സ്വീകരിച്ച വ്യക്തികളിലൊരാളായിരുന്നു അസ്മ.

622 ൽ മദീനയിലേക്കുള്ള പാലായനത്തിനിടെ പ്രവാചകനും അബൂബക്കറും ഥൗർ ഗുഹയിൽ താമസിച്ചപ്പോൾ ഇരുട്ടിൻറെ മറവിൽ അവർക്ക് ഭക്ഷണം കൊണ്ടുപോയി കൊടുത്തത് അസ്മയായിരുന്നു. പ്രവാചകൻ മുഹമ്മദും അബൂബക്കര് എന്നവരും ഗുഹ വിട്ട് പോയപ്പോൾ സാധനങ്ങലെല്ലാം രണ്ട് തുകലിലാക്കി ബുദ്ധിപരമായി കടത്തി. അസ്മയുടെ ഈ ബുദ്ധിയാണ് പ്രവാചകൻ അവർക്ക് **ദാത്ത് അൻ നിതഖൈൻ **എന്ന് വിശേഷിപ്പിച്ചത്.

ഹിജ്റക്കു മുമ്പായി വിവാഹം ചെയ്തു.അൽ സുബൈറ്‍ ഇബിൻ‍ അൽ അവ്വാമിനെയാണ് വിവാഹം ചെയ്തത്. കുറച്ചു മാസങ്ങൾക്ക് ശേഷം അവൾ മദീനയിൽ വെച്ച് അദ്ദേഹത്തോടൊപ്പം ചേർന്നു.

## യർമൂക്ക് യുദ്ധം

636 ലെ യാർമുക് യുദ്ധം സൈനിക ചരിത്രത്തിലെ ഏറ്റവും നിർണായകമായ യുദ്ധങ്ങളിലൊന്നായി കണക്കാക്കപ്പെടുന്നു. മുസ്ലീങ്ങളെക്കാൾ കൂടുതൽ ബൈസന്റൈൻസ് ഉണ്ടായിരുന്നുവെങ്കിലും, സ്ത്രീകളുടെയും  ചെറുപ്പക്കാരായ ആൺകുട്ടികളുടെയും സഹായത്തോടെ മുസ്‌ലിങ്ങൾ ബൈസന്റൈന് സാമ്രാജ്യത്തെ സിറിയയിൽ നിന്ന് പുറത്താക്കി.പരാജയപ്പെട്ടാൽ ബൈസന്റൈൻസ് തങ്ങളെ അടിമകളാക്കുമെന്ന് ഭയന്ന് സ്ത്രീകൾ പോരാടി.**

ഹിന്ദ് ബിൻത് ഉത്ബാ, ആസ്മാ ബിൻത് അബൂബക്കർ തുടങ്ങിയ സ്ത്രീകൾ യർമുക് യുദ്ധത്തിൽ പ്രധാന പങ്കുവഹിച്ചു. ആദ്യകാല ചരിത്രങ്ങൾ  അസ്മയുടെ ധീരതയ്ക്ക് വലിയ ആദരവ് അർപ്പിക്കുന്നു.  ഖുറൈഷ് സ്ത്രീകൾ പുരുഷന്മാരേക്കാൾ കഠിനമായി പോരാടിയതായി ചരിത്രകാരനായ അൽ-വഖിദി രേഖപ്പെടുത്തുന്നു.

## References

വർഗ്ഗം:സ്വഹാബികൾ
വർഗ്ഗം:സ്വഹാബി സ്ത്രീകൾ
ക്ലാര റോക്ക്മോർ

തെരെമിൻ എന്ന ഇലക്ട്രോണിക് സംഗീത ഉപകരണത്തിൽ കലാനിപുണത തെളിയിച്ച ലിത്വാനിയൻ സ്വദേശിനിയായിരുന്നു **ക്ലാര റോക്ക്മോർ (Clara Rockmore)**  (March 9, 1911 – May 10, 1998). 

## ജീവചരിത്രം
### ആദ്യകാല ജീവിതം
1911 മാർച്ച് 9 ന്  വിൽനുസ് ലെ വിൽന ഗവർണ്ണറേറ്റ് (ഇപ്പോഴത്തെ ലിത്വാനിയ) ൽ ജനിച്ചു.
ക്ലാര റോക്ക്മോർ  ആദ്യകാല നാമം ക്ലാര റൈസെൻബെർഗ്ഗ് എന്നായിരുന്നു. കുട്ടിയായിരിക്കുമ്പോൾ തന്നെ ക്ലാര റോക്ക്മോർ വയലിനിൽ തന്റെ പ്രതിഭ തെളിയിച്ചിരുന്നു. അഞ്ചാം വയസ്സിൽ സൈന്റ് പീറ്റർസ്ബെർഗ്ഗ് കൺസെർവേറ്ററി എന്ന സംഗീത വിദ്യാലയത്തിൽ പഠനമാരംഭിച്ചു.  സൈന്റ് പീറ്റർസ്ബെർഗ്ഗ് കൺസെർവേറ്ററിയിൽ ഇതുവരെ പഠിച്ചതിൽ വെച്ച് ഏറ്റവും പ്രായം കുറഞ്ഞ വിദ്യാർത്ഥിയാണ് റോക്ക്മോർ. ഹംഗറി വയലിനിസ്റ്റ് ആയ ലിയോപോൾഡ് ഔർ ന്റെ കീഴിലാണ് ക്ലാര റോക്ക്മോർ വയലിൻ അഭ്യസിച്ചത്. പോഷകാഹാരക്കുറവുമൂലം അസ്ഥികളിലുണ്ടായ  പ്രശ്നങ്ങൾ കാരണം ചെറുപ്പത്തിൽ തന്നെ വയലിൻ ഉപേക്ഷിക്കേണ്ടിവന്നു. പിന്നീട്  ഇലക്ട്രോണിക് സംഗീത ഉപകരണമായ തെരെമിൻ ലേക്ക് ശ്രദ്ധതിരിക്കുകയും അതിൽ തന്റെ കലാനിപുണത തെളിയിക്കുകയും പ്രസിദ്ധിയാർജ്ജിക്കുകയും ചെയ്തു.

### കലാജീവിതം
1977വരെ ന്യൂയോർക്ക്, ഫിലാഡെൽഫിയ എന്നിവിടങ്ങളിൽ ഗാനമേളകളിലെ വാദ്യമേള സംഘത്തിലും അമേരിക്കൻ ഗായകനായ പോൾ റോബിൻസൺ ന്റെ ഗാനമേളകളിലെ വാദ്യമേള സംഘത്തിലും ക്ലാര റോക്ക്മോർ ഉണ്ടായിരുന്നു. 
1977 ൽ റോക്ക്മോർ മൂഗ് സംഗീതത്തിന്റ പ്രാരംഭകനായ ബോബ് മൂഗിന്റെ നിർദ്ദേശപ്പ്രകാരം  റോക്ക്മോർ തന്റെ സഹോദരിയും അമേരിക്കൻ പിയാനോയിസ്റ്റുമായ നദിയ റൈസെൻബെർഗ്ഗിനോടൊപ്പം സംഗീതം പ്രകടനങ്ങൾ രേഖപ്പെടുത്തി ഒരു ആൽബം നിർമിച്ചു.

### വ്യക്തി ജീവിതം
റോബർട്ട് റോക്ക്മോർ ആയിരുന്നു ജീവിത പങ്കാളി. ക്ലാര റോക്ക്മോർ തന്റെ 87ാം വയസ്സിൽ ( 1998 ൽ മെയ് 10 ന് )ന്യൂയോർക്കിൽ വെച്ച് മരണമടഞ്ഞു.

## അവലംബം

## പുറത്തേക്കുള്ള കണ്ണികൾ
* The Official Nadia Reisenberg Clara Rockmore Foundation Website
* The Clara Rockmore Collection at the Special Collections in Performing Arts at the University of Maryland, College Park
* ''In Clara's Words''&nbsp;– An interview Clara Rockmore gave to Bob Moog in 1977. 
* ''In Clara’s Home&nbsp;– Her Last Years, and the Summer of 1997''&nbsp;– An essay, written by Steve J. Sherman, Clara Rockmore's great-nephew and Nadia Reisenberg's grandson, providing an in-depth account of Clara Rockmore’s life during her last decade, up until her death in 1998.
* A MySpace page devoted to Clara Rockmore
* Nadia Reisenberg / Clara Rockmore Foundation
* Streamable NPR "All Songs Considered" show featuring 'Summertime' performed by Clara Rockmore
* Clara Rockmore. La diva del éter (Spanish bio by Audionautas)
* Clara Rockmore's Lost Theremin Album, notes on sources and production
* Clara Rockmore’s 105th Birthday
* https://www.youtube.com/watch?v=iPSCMudedbo
* Clara Rockmore Theremin Play Google Doodle
* Google doodle on 09-Mar-2016 commemorating 105<sup>th</sup> birthday of Clara Rockmore (with a small, interactive lesson)

വർഗ്ഗം:1911-ൽ ജനിച്ചവർ
വർഗ്ഗം:1998-ൽ മരിച്ചവർ
അൽ വഹ്ബ അഗ്നിപർവ്വത മുഖം

ലഘുചിത്രം|വഹ്ബ ക്രയ്റ്റർ
അൽ വഹ്ബ ക്രയ്റ്റർ അഥവാ അൽ വഹ്ബ അഗ്നിപർവ്വത മുഖം (അറബിയിൽ മഖ്‌ല തമിയ) സൗദി അറേബ്യയിലെ ത്വായിഫിൽ നിന്നും 254 കിലോമീറ്റർ മാറി ഹരാത് കിഷബ് സമതലത്തിൽ സ്ഥിതി ചെയ്യുന്നു. 250 മീ ( 820 അടി) താഴ്ചയും 2 കി.മീ (1.2 മൈൽ) വ്യാസവും ഉള്ള വൃത്താകാരമായ ഒരു ഭൌമഗർത്തമാണു അൽ വഹ്ബ. ഗർത്തിന്റെ താഴ്ഭാഗ വെളുത്ത സോഡിയം ഫോസ്ഫേറ്റ് പരലുകൾ മൂടപ്പെട്ടിരിക്കുന്നു. ഹരാത് കിഷബിൽ അൽ വഹ്ബ കൂടാതെ വേറെയും ധാരാളം അഗ്നിപർവതാവശിഷ്ടങ്ങളുണ്ട്. 

ഭൂഗർഭ ജലവും മാഗമയും ഭൂമിക്കടിയിൽ വെച്ച് ഇടകലരുക വഴി രൂപം കൊണ്ട ഭൂഗഭ അഗ്നിപർവ്വത പ്രവർത്തനം മൂലം രൂപം കൊണ്ട മാർ ക്രയ്റ്റർ ആണു അൽ വഹ്ബ എന്നാണു ആധുനിക ഭൗമശാസ്ത്രജ്ഞർ പൊതുവെ കരുതന്നത്. ജലത്തിന്റേയും മാഗ്മയുടെയും പ്രതിപ്രവർത്തനം വഴി ശക്തമായ വാതക പ്രസരണം ഉണ്ടാവുകയും അതുവഴി ഗർത്തം രൂപം കൊള്ളുകയുമായിരുന്നു എന്നും കരുതപ്പെടുന്നു. 

## വിനോദ സഞ്ചാരം
സമീപ നഗരഗങ്ങളായ തായിഫിനേയും ജിദ്ദയേയും ബന്ധിച്ച് വാഹനയോഗ്യമായ പാതകൾ ഉണ്ട്. ഗർത്തത്തിന്റെ താഴെ വരെ നടന്നിറങ്ങാ‍വുന്നാ തർത്തിലുള്ളാ നടപാതയുണ്ട്. താഴേയ്ക്കിറങ്ങാൻ ഏകദേശം 25 മിനിറ്റും തിരികെ വരാൻ 45 മിനിറ്റും സമയെമെടുക്കും.

## അവലംബം


## പുറത്തേയ്ക്കുള്ള കണ്ണികൾ
* Mekshat 
* Global Volcanism Program 

വർഗ്ഗം:സൗദി അറേബ്യയിലെ അഗ്നിപർവ്വതങ്ങൾ
വർഗ്ഗം:സൗദി അറേബ്യ
സായ് സാങ്ച്വറി

കർണ്ണാടക സംസ്ഥാനത്തിലെ ഒരു സ്വകാര്യ-ഉടമസ്ഥതയിലുള്ള വന്യജീവി സങ്കേതമാണ് (സാങ്ച്വറി) **സായ് സാങ്ച്വറി** (). സേവ് ആനിമൽസ് ഇനിഷ്യേറ്റീവ് എന്നതിന്റെ ചുരുക്കെഴുത്താണ് സായ് എന്നത്. ഇന്ത്യയിലെ സ്വകാര്യ ഉടമസ്ഥതയിലുള്ള ഒരേയൊരു വന്യജീവി സങ്കേതവും ഇതാണ്.
1.2 ചതുരശ്ര കി.മീ (300 ഏക്കർ) വിസ്തൃതമായ ഈ വനത്തിന്റെ ഉടമസ്ഥാവകാശം എസ്.എ.ഐ. സാങ്ച്വറി ട്രസ്റ്റിനാണ് അവരാണ് ഇത് നോക്കിനടത്തുന്നതും. ഈ ട്രസ്റ്റിന് 2014-ലെ; വനമേഖലയും വന്യജീവികളേയും സംരക്ഷിക്കുന്ന ഇക്കോടൂറിസം പ്രോജക്റ്റിനുള്ള *Wildlife and Tourism Initiative of the Year* പുരസ്കാരം നേടുകയുണ്ടായി.

പശ്ചിമഘട്ടത്തിലെ ബ്രഹ്മഗിരി മലനിരകളിലാണ് ഈ സ്വകാര്യ വനം സ്ഥിതിചെയ്യുന്നത്.

## അവലംബം

വർഗ്ഗം:കർണ്ണാടകയിലെ വന്യജീവി സംരക്ഷണകേന്ദ്രങ്ങൾ
കെ. സോമപ്രസാദ്

ലഘുചിത്രം|കെ. സോമപ്രസാദ്
കേരളത്തിൽ നിന്നുള്ള രാജ്യസഭാംഗമാണ് **കെ. സോമപ്രസാദ്**. കേരള സർവകലാശാലാ മുൻ സിൻഡിക്കേറ്റ് അംഗമായിരുന്നു. 2016 ലെ രാജ്യസഭയിലേക്കുള്ള തെരഞ്ഞെടുപ്പിൽ സി.പി.ഐ.എം സ്ഥാനാർത്ഥിയായി മത്സരിക്കുകയും വിജയിക്കുകയും ചെയ്തു.കൊല്ലം ജില്ലാ പഞ്ചായത്ത് മുൻ പ്രസിഡന്റും  നിലവിൽ സി.പി.ഐ.എം സംസ്ഥാന കമ്മിറ്റിിയംഗവും  പട്ടിക ജാതി ക്ഷേമസമിതി സംസ്ഥാന സെക്രട്ടറിയുമാണ്. 
## ജീവിതരേഖ
1957 ൽ കൊല്ലം ജില്ലയിൽ കുന്നത്തൂർ താലൂക്കിൽ ശാസ്താംകോട്ടയിൽ കൊല്ലന്റെ കുറ്റിയിൽ കിഴക്കതിൽ വീട്ടിൽ ജനിച്ചു. പിതാവ്: കെ സി കറമ്പൻ. മാതാവ്: വെളുമ്പി. ശാസ്താംകോട്ട ഗവ. ഹയർ സെക്കന്ററി സ്‌കൂൾ, ജെ എം എച്ച് എസ് ഭരണിക്കാവ്, ശാസ്താംകോട്ട ഡി.ബി. കോളേജ്, കൊല്ലം എസ്.എൻ. കോളേജ്, ലാ അക്കാദമിയിലുമായി വിദ്യാഭ്യാസം. എം.എസ്.സി, എൽ.എൽ.ബി. ബിരുദധാരിയാണ്.   കൊല്ലം, ശാസ്താംകോട്ട കോടതികളിൽ അഭിഭാഷക വൃത്തിയിലേർപ്പെട്ടു.ഭാര്യ സുജാത
മക്കൾ: ശ്രീലക്ഷ്മി, പാർവ്വതി, വിഷ്ണു .
## രാഷ്ട്രീയ ജീവിതം
എസ് എഫ് ഐ കേന്ദ്ര കമ്മിറ്റിയംഗമായിരുന്നു. കേരള സർവ്വകലാശാല സിൻഡിക്കേറ്റംഗം, കൊല്ലം ജില്ലാ പഞ്ചായത്ത് അംഗം, കൊല്ലം ജില്ലാ പഞ്ചായത്ത് പ്രസിഡന്റ്, 1987-91 തദ്ദേശ സ്വയംഭരണ വകുപ്പുമന്ത്രിയുടെ പ്രൈവറ്റ് സെക്രട്ടറി, സി ഐ ടി യു സംസ്ഥാന കൗൺസിൽ അംഗം, കേരള ലീഗൽ സർവ്വീസ് അതോറിറ്റിയംഗം, കേരള വാട്ടർ അതോറിറ്റിയംഗം, കേരള കർഷക സംഘം സംസ്ഥാന കമ്മിറ്റിയംഗം എന്നീ പദവികളിൽ പ്രവർത്തിച്ചു.  2016 മുതൽ രാജ്യസഭാംഗമാണ്. സി പി ഐ (എം) സംസ്ഥാന കമ്മിറ്റി അംഗം, പി കെ എസ് സംസ്ഥാന സെക്രട്ടറി, ഡി എസ് എം എം അഖിലേന്ത്യാ കമ്മിറ്റിയംഗം എന്നീ ചുമതലകൾ വഹിക്കുന്നു.
## തിരഞ്ഞെടുപ്പുകൾ
2001ൽ നെടുവത്തൂർ അസംബ്ളിസീറ്റിൽ മത്സരിച്ചിരുന്നു. എഴുകോൺ നാരായണനോട് പരാജയപ്പെട്ടു. ശൂരനാട് ഡിവിഷനിൽനിന്നു മത്സരിച്ച് കൊല്ലം ജില്ലാപഞ്ചായത്ത് പ്രസിഡന്റായി.

## കുടുംബം
ഭാര്യ : എം ആർ സുജാത  മക്കൾ : എസ് പാർവ്വതി, ശ്രീലക്ഷ്മി , എസ് വിഷ്ണു

## അവലംബം


വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
ജസരി

ഇന്ത്യയിലെ കേന്ദ്രഭരണപ്രദേശം ആയ ലക്ഷദ്വീപിൽ സംസാരിക്കുന്ന **ജസരി** (ജെസരി, ജെസ്രി, ദ്വീപ് ഭാഷ എന്നൊക്കെ അറിയപ്പെടുന്നു). ചെത്ത്ലത്ത്, ബിത്ര,കിൽതാൻ, കടമത്, അമിനി, കവരത്തി, ആന്ത്രോത്ത്, അഗത്തി, കൽ‌പേനി എന്നീ ദ്വീപുകളിൽ ആണ് ഈ ഭാഷ സംസാരിക്കുന്നത്. എന്നിരുന്നാലും ഒരോ ദ്വീപിലും സംസാരിക്കപ്പെടുന്ന ഭാഷയിൽ ശൈലീ വ്യത്യാസങ്ങൾ വളരെ പ്രകടമാണ്.

## അവലംബം

വർഗ്ഗം:ഇന്ത്യയിലെ ഭാഷകൾ
വർഗ്ഗം:ദ്രാവിഡഭാഷകൾ
വർഗ്ഗം:ലക്ഷദ്വീപ്
വർഗ്ഗം:മലയാളത്തിലെ ഭാഷാഭേദങ്ങൾ
ചെറുവലത്ത് ചാത്തു നായർ

മലയാളത്തിലെ ആദ്യ കാല നോവലുകളിലൊന്നായ മീനാക്ഷിയുടെ രചയിതാവാണ് **ചെറുവലത്ത് ചാത്തു നായർ**.

## ജീവിതരേഖ
കോഴിക്കോട് തിക്കോടി പഞ്ചായത്തിലെ പള്ളിക്കരയിൽ  ഒരു ഭൂകുടുംബത്തിൽ ജനിച്ചു. ഉന്നതവിദ്യാഭ്യാസം നേടി കോഴിക്കോട് ബി.ഇ.എം സ്‌കൂളിൽ സംസ്‌കൃതാധ്യാപകനായി. 1890 ൽ മീനാക്ഷി നോവൽ പ്രസിദ്ധീകരിച്ചു. ഇതിന്റെ  രചനയെത്തുടർന്ന് ചാത്തുനായർക്ക് സ്വസമുദായത്തിൽ നിന്നുതന്നെ ശക്തമായ എതിർപ്പുകളും വിമർശനങ്ങളും നേരിടേണ്ടിവന്നു. വടക്കേ മലബാറിലെ സവർണ സമുദായത്തിലെ വനിതകൾ കോരപ്പുഴ കടന്ന് തെക്കോട്ട് വരാൻ പാടില്ലെന്ന്  നിബന്ധനയുണ്ടായിരുന്ന അക്കാലത്ത് ഭാര്യയെ കോഴിക്കോട്ട് താൻ ജോലി ചെയ്യുന്ന വിദ്യാലയത്തിനു സമീപം കൊണ്ടു വന്നു താമസിപ്പിച്ചതിന് ചാത്തുനായർക്കും ഭാര്യ കാരയാട് അംശത്തിലെ വേട്ടിയോട്ട് തറവാട്ടിലെ മാതുഅമ്മയ്ക്കും സമുദായത്തിൽ നിന്ന് ഭ്രഷ്ട് കൽപ്പിച്ചു.

## മീനാക്ഷി
സവർണരായ സ്ത്രീകളിൽ ഉന്നതവിദ്യാഭ്യാസത്തിന്റെ ആവശ്യകത ഊന്നി പറയുകയും 19ാം നൂറ്റാണ്ടിൽ നടമാടിയ അനാചാരങ്ങളെയും ഉച്ചനീചത്വങ്ങളെയും വിമർശിക്കുകയും ചെയ്യുന്നതാണീ ഈ രചന. 18ാം നൂറ്റാണ്ടിൽ മലബാറിലെ ദായക്രമങ്ങളിലേക്കും ആചാരാനുഷ്ഠാന രീതികളിലേക്കും സാമൂഹിക സാമ്പത്തിക സ്ഥിതിഗതിയിലേക്കും മാമൂലുകളിൽനിന്ന് കുതറിമാറി ആധുനികതയിലേക്ക് നീങ്ങിക്കൊണ്ടിരിക്കുന്ന ജനത നേരിടുന്ന പ്രതിസന്ധികളിലേക്കും അനുഭവിക്കുന്ന ഭയവിഹ്വലതകളുമാണ്ഈ നോവലിന്റെ ഉള്ളടക്കം.

## വിലയിരുത്തലുകളും വിമർശനങ്ങളും

"മീനാക്ഷി അതിന്റെ സ്വരൂപം മുതലായവകൊണ്ടും പ്രധാനപ്പെട്ട പ്രകൃതങ്ങൾ കൊണ്ടും അടുത്ത പൂർവഗ്രന്ഥമായ ഇന്ദുലേഖയോട് എത്രയും അനുരൂപമായിരിക്കുന്നുവെങ്കിലും കഥയ്ക്ക് പ്രത്യക്ഷമായ പ്രത്യേകതയുള്ളതായി കാണുന്നുവെങ്കിൽ ചാത്തുനായർ അവർകളുടെ വാസനയെ വളരെ പ്രശംസിക്കേണ്ടിയിരിക്കുന്നു". എന്നാണ് മലയാള മനോരമയുടെ സ്ഥാപക പത്രാധിപർ കണ്ടത്തിൽ വറുഗീസ് മാപ്പിള അഭിപ്രായപ്പെട്ടിട്ടുള്ളത്.പക്ഷേ ഈ കൃതി ഇന്ദുലേഖയുടെ നിർജ്ജീവമായ ഒരനുകരണമെന്നാണ് മഹാകവി ഉള്ളൂരിന്റെ വിലയിരുത്തൽ.

## അവലംബം


വർഗ്ഗം:മലയാള നോവലെഴുത്തുകാർ
ശൈലജ ആചാര്യ

നേപ്പാളിലെ പ്രമുഖ വനിതാ രാഷ്ട്രീയ നേതാവും നേപ്പാളി കോൺഗ്രസ്‌ പാർട്ടിയുടെ മുതിർന്ന അംഗവും നേപ്പാളിലെ ആദ്യത്തെ വനിതാ ഉപപ്രധാനമന്ത്രിയുമായിരുന്നു **ശൈലജ ആചാര്യ**() (ജ: 1944 – ജൂൺ 12, 2009). നേപ്പാളി കോൺഗ്രസിന്റെ മുതിർന്ന നേതാവായിരുന്ന ശൈലജ 1998ലാണ് ചുരുങ്ങിയ കാലത്തേയ്ക്ക് ഉപപ്രധാനമന്ത്രിപദം ഏറ്റെടുത്തത്.

## അവലംബം

## പുറത്തേയ്ക്കുള്ള കണ്ണികൾ
*Remembering Shailaja Acharya  by Arun Sharma, *Telegraph Nepal*, June 25, 2009

വർഗ്ഗം:നേപ്പാളിന്റെ പ്രധാനമന്ത്രിമാർ
വർഗ്ഗം:1944-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ജൂൺ 12-ന് മരിച്ചവർ
ശ്രീലങ്കയിലെ നഗരങ്ങളുടെ പട്ടിക

ശ്രീലങ്കയിലെ നഗരങ്ങളുടെ പട്ടിക

വർഗ്ഗം:ശ്രീലങ്ക
മിയ ഖലീഫ

ലെബനീസ്-അമേരിക്കൻ മാധ്യമ വ്യക്തിത്വവും മുൻ അശ്ലീല നായികയും വെബ്‌ക്യാം മോഡലുമാണ് **മിയ ഖലീഫ**. അഡൽറ്റ് സിനിമകളിൽ നിന്ന് വിരമിച്ച ശേഷം സോഷ്യൽ മീഡിയ വ്യക്തിത്വമായും സ്‌പോർട്‌സ് കമന്റേറ്ററായും പ്രവർത്തിക്കുന്നു.

## ആദ്യകാല ജീവിതം
ലെബനാന്റെ തലസ്ഥാനമായ ബെയ്റൂട്ടിലെ ഒരു കത്തോലിക്ക് കുടുംബത്തിലാണ് മിയ ഖലീഫ ജനിച്ചത്. പഠിച്ചതും വളർന്നതും അമേരിക്കയിലാണ്. യൂണിവേഴ്സിറ്റി ഓഫ് ടെക്സസിൽ നിന്നു ബി.എ. ഹിസ്റ്ററി പഠനം പൂർത്തിയാക്കി. 2011 ഫെബ്രുവരിയിൽ പതിനെട്ടാം വയസ്സിൽ ഒരു അമേരിക്കക്കാരനെ വിവാഹം കഴിച്ചു. പിന്നീട് ഫ്ലോറിഡയിലെ മയാമിയിൽ താമസമാക്കി.

## ചലച്ചിത്ര ജീവിതം
2014 ഒക്ടോബറിൽ തന്റെ ഇരുപത്തിയൊന്നാം വയസ്സിലാണ് മിയ ഖലീഫ അശ്ലീലചലച്ചിത്രരംഗത്തേക്കു കടന്നു വന്നത്. നിരവധി ചലച്ചിത്രങ്ങളിൽ അഭിനയിക്കുകയും ചെയ്തു. പ്രമുഖ അശ്ലീല വെബ്സൈറ്റായ പോൺഹബ്ബ് 2014-ലെ മികച്ച അശ്ലീലചലച്ചിത്രനായികയായി തെരഞ്ഞെടുത്തത് ഖലീഫയെയായിരുന്നു. 2014-ൽ പോൺഹബ്ബ് സൈറ്റിലുള്ള ഖലീഫയുടെ പേജ്  ഏതാണ്ട് പതിനൊന്നു ലക്ഷത്തിലധികം തവണ സന്ദർശിക്കപ്പെട്ടുവെന്നാണ് കണക്കുകൾ സൂചിപ്പിക്കുന്നത്. 2015 ജനുവരിയിൽ ഇത് അഞ്ചുമടങ്ങായി ഉയർന്നു. ഖലീഫയുടെ ജന്മദേശമായ ലെബനനിൽ നിന്നാണ് ഏറ്റവും കൂടുതൽ ഹിറ്റുകൾ ലഭിച്ചത്. അയൽരാജ്യങ്ങളായ സിറിയയിലെയും ജോർദ്ദാനിലെയും ആളുകൾ പോൺഹബ്ബിൽ ഏറ്റവുമധികം തിരയുന്നതും മിയ ഖലീഫയെയാണ്. വളരെ വേഗത്തിൽ തന്നെ ഇവർ മദ്ധ്യേഷ്യയിലെ അറിയപ്പെടുന്ന ഒരു അശ്ലീലചലച്ചിത്രനായികയായി. പ്രശസ്ത അമേരിക്കൻ സംഗീത കമ്പനിയായ *ടൈംഫ്ലൈസ്* മിയ ഖലീഫയെക്കുറിച്ച് ഒരു ഗാനം തയ്യാറാക്കിയിട്ടുണ്ട്. 2020-ൽ എക്സ്ഹാംസ്റ്റർ എന്ന പോൺ സൈറ്റിന്റെ നിർദേശ പ്രകാരം മിയ തൻ്റെ കരിയർ അവസാനിപ്പിച്ചത്.

## വിവാദങ്ങൾ
സ്വന്തം ഇഷ്ടപ്രകാരമാണ് മിയ ഖലീഫ അശ്ലീലചലച്ചിത്രരംഗം തെരഞ്ഞെടുത്തത്. മദ്ധ്യേഷ്യയിലെ അറിയപ്പെടുന്ന ഒരു പോൺസ്റ്റാറായി മാറിയതിനു ശേഷം ഇവർക്കു നിരവധി വിമർശനങ്ങൾ നേരിടേണ്ടിവന്നു. അശ്ലീലരംഗങ്ങളിൽ അഭിനയിക്കുന്നത് സ്വന്തം കുടുംബത്തിനും രാജ്യത്തിനും അപമാനമാണെന്നു പോലും വിമർശനങ്ങളുണ്ടായി. ഖലീഫയുടെ പ്രവൃത്തികളോട് മാതാപിതാക്കൾക്കും വിയോജിപ്പുണ്ടായിരുന്നു. വിദേശരാജ്യത്തെ ജീവിതമാണ് മകളെ അശ്ലീലചലച്ചിത്രരംഗത്തേക്ക് ആകർഷിച്ചതെന്നാണ് മാതാപിതാക്കൾ പറയുന്നത്.

ബാങ് ബ്രോസ് കമ്പനി നിർമ്മിച്ച ഒരു ചലച്ചിത്രത്തിൽ ഹിജാബ് എന്ന ശിരോവസ്ത്രം ധരിച്ചുകൊണ്ട് ഖലീഫ അഭിനയിച്ചത് ഏറെ വിവാദമായിരുന്നു. മുസ്ലീം വനിതകൾ ആദരസൂചകമായി ധരിക്കുന്ന ശിരോവസ്ത്രത്തെയാണ് പൊതുവെ ഹിജാബ് എന്നുപറയുന്നത്. ഖലീഫ ഈ ശിരോവസ്ത്രം ധരിച്ചുകൊണ്ട് മതത്തെ അപമാനിച്ചുവെന്ന ആരോപണമാണ് വിവാദത്തിനു വഴിതെളിച്ചത്. ഇതേത്തുടർന്ന് ഇവർക്ക് വധഭീഷണി പോലും നേരിടേണ്ടി വന്നു. വിവാദരംഗങ്ങൾ ഒരു ആക്ഷേപഹാസ്യം എന്ന രീതിയിലാണ് അഭിനയിച്ചതെന്നായിരുന്നു *വാഷിംഗ്ടൺ പോസ്റ്റ്* പത്രത്തിനു നൽകിയ അഭിമുഖത്തിൽ ഖലീഫ പറഞ്ഞത്.

## അവലംബം

## പുറംകണ്ണികൾ
* 
* 
* 
* 
* 

വർഗ്ഗം:ലൈംഗിക ചലച്ചിത്രനടിമാർ
വർഗ്ഗം:ലെബനീസ് വനിതകൾ
വർഗ്ഗം:അമേരിക്കൻ വനിതകൾ
വർഗ്ഗം:1993-ൽ ജനിച്ചവർ
വർഗ്ഗം:ഫെബ്രുവരി 10-ന് ജനിച്ചവർ
ഓഷോയുടെ പുസ്തകങ്ങളുടെ പട്ടിക

**ഓഷോയുടെ പുസ്തകങ്ങളുടെ പട്ടിക**
*ബോധോദയത്തിന്റെ കല
*അഹന്തയില്ലായ്മയുടെ ശാസ്ത്രം
*സരതുഷ്ട്രൻ നൃത്തമാടുന്ന ദൈവം
*ഒരു ഗാനത്തിന്റെ മൗനം
*ധ്യാനത്തിന്റെ പാത

വർഗ്ഗം:അപൂർണ്ണ ലേഖനങ്ങൾ
വർഗ്ഗം:പട്ടികകൾ
ഉമ്മുൽ ഫദ്ൽ ലുബാബ ബിൻത് ഹാരിസ്

പ്രമുഖ സഹാബി വനിത. **ഉമ്മുൽ ഫദ്ൽ** എന്നറിയപ്പെടുന്ന **ലുബാബ ബിൻത് ഹാരിഥ് ഹിലാലിയ്യ**, അബ്ബാസ് ബിൻ അബ്ദിൽ മുത്തലിബിന്റെ സഹധർമ്മിണിയും, അബ്ദുല്ലാഹ് ബിൻ അബ്ബാസിന്റെ മാതാവും പ്രവാചക പത്‌നി മൈമൂന(റ)യുടെ സഹോദരിയുമാണ്. ഖദീജ(റ)ക്ക് ശേഷം ഇസ്‌ലാം സ്വീകരിച്ച പ്രഥമവനിതകളിൽ പെട്ടവരാണിവര്.

## അവലംബം

വർഗ്ഗം:സ്വഹാബികൾ
വർഗ്ഗം:സ്വഹാബി സ്ത്രീകൾ
മനുഷ്യൻ മതങ്ങളെ സൃഷ്‌ടിച്ചു

വയലാർ രാമവർമ്മ എഴുതി ജി. ദേവരാജൻ ഈണം നൽകി അച്ഛനും ബാപ്പയും എന്ന മലയാളചലച്ചിത്രത്തിനായി യേശുദാസ് അലപിച്ച ഒരു ഗാനമാണ് **മനുഷ്യൻ മതങ്ങളെ സൃഷ്‌ടിച്ചു** എന്നത്. ഈ ഗാനത്തിനാണ് യേശുദാസിന് ആദ്യമായി മികച്ച ഗായകനുള്ള ദേശീയ ചലച്ചിത്ര പുരസ്കാരം ലഭിച്ചത്. 1972-ൽ പുറത്തിറങ്ങിയ ഈ സിനിമയ്ക്ക് മികച്ച ദേശീയോദ്ഗ്രഥനചിത്രത്തിനുള്ള നർഗീസ് ദത്ത് പുരസ്കാരം ലഭിക്കുകയുണ്ടായി. 

## അർത്ഥം
ഈ കവിതയിൽ കവി, മനുഷ്യനാണ് മതങ്ങളെ സൃഷ്ടിച്ചതെന്നും ആ മതങ്ങൾ ദൈവങ്ങളെ സൃഷ്ടിച്ചുവെന്നും പിന്നീട് മനുഷ്യനും മതങ്ങളും ദൈവങ്ങളും ഒരുമിച്ച് മണ്ണും മനസ്സും പങ്കുവച്ചുവെന്നും പറയുന്നു. വിവിധ ജാതിമതവിഭാഗങ്ങളായി തിരിഞ്ഞ് ഇന്ത്യയിലെ മനുഷ്യർ തമ്മിൽത്തമ്മിൽക്കണ്ടാൽ അറിയാത്തവരാവുകയും തൽഫലമായി ഇന്ത്യ ഒരു ഭ്രാന്താലയമായി മാറിയെന്നും കവി അഭിപ്രായപ്പെടുന്നു. മനുഷ്യഹൃദയങ്ങളിൽ നിന്ന് സ്നേഹം നഷ്ടമാവുകയും അത് ആയുധങ്ങൾ സൂക്ഷിക്കുവാനുള്ള ഇടമായി മാറുകയും ചെയ്തു. ദൈവത്തിൻ്റെയും മതത്തിന്റെയും പേരിൽ തെരുവിൽക്കിടന്ന് മനുഷ്യർ തമ്മിൽത്തല്ലിയപ്പോൾ തെരുവിൽ ദൈവമാണ് മരിക്കുന്നതെന്നും അതുകണ്ട് ചെകുത്താൻ ചിരിക്കുന്നുണ്ടെന്നും കവി നിരൂപിക്കുന്നുണ്ട്. ഭാരതം രൂപം കൊണ്ട അടിസ്ഥാനവികാരങ്ങളായ സത്യവും സൗന്ദര്യവും സ്വാതന്ത്ര്യവും നമ്മുടെ രക്തബന്ധങ്ങളും സ്നേഹങ്ങളും നഷ്ടമായെന്ന് കവി പറയുന്നു. എപ്പോൾ ധർമ്മത്തിനു ഹാനിയുണ്ടാകുമോ ആ യുഗങ്ങളിൽ എല്ലാം അതു പരിഹരിക്കാൻ അവതരിക്കുമെന്നു പറഞ്ഞ അവതാരങ്ങൾ എവിടെയെന്നു കവി ചോദിക്കുന്നു. തെരുവിൽ മതത്തിന്റെ പേരിൽ തമ്മിൽത്തല്ലി മനുഷ്യർ മരിക്കുമ്പോൾ അതിൽ നിന്നും ലഭിക്കുന്ന ഗുണം കണ്ട് മതങ്ങൾ ചിരിക്കുകയാണെന്നും പറഞ്ഞുകൊണ്ടാണ് കവിത അവസാനിക്കുന്നത്.

## അവലംബം

## പുറത്തേക്കുള്ള കണ്ണികൾ
* വരികൾ
* ഒരു ആസ്വാദനം 
* ഗാനം യൂട്യൂബിൽ
വർഗ്ഗം:ചലച്ചിത്രഗാനങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
ഡിപ്റ്ററോകാർപസ്

ഡിപ്റ്ററോകാർപ്പേസീ സസ്യകുടുംബത്തിന്റെ ടൈപ്പ് ജനുസാണ് **ഡിപ്റ്ററോകാർപസ് (Dipterocarpus)**. ഡിപ്റ്ററോകാർപ്പേസിയിലെ എണ്ണം കൊണ്ട് മൂന്നാമതും വൈവിധ്യത്താൽ ഏറ്റവും മുന്നിലും നിൽക്കുന്ന ജനുസാണ് ഇത്. ഈ ജനുസിലെ തടികൾ പ്രാധാന്യമുള്ളതാണ്. തെക്കുകിഴക്കനേഷ്യയിൽ 70 -ഓളം സ്പീഷിസുകളാണ് ഇതിൽ ഉള്ളത്. ഡിപ്റ്ററോകാർപ് കാടുകളിലെ പ്രധാന സ്പീഷിസുകൾ ആണ് അവ. ഡിപ്റ്റോകാർപസ് എന്നതിനു ഗ്രീക്കുഭാഷയിൽ ഡി=രണ്ട്, റ്റെറോൺ=ചിറക്, കാർപോസ് =കായ എന്നാണ് അർത്ഥങ്ങൾ, അതായത് രണ്ടു ചിറകുള്ള കായകൾ എന്നാണ് അർത്ഥം. ഏറ്റവും കൂടുതൽ സ്പീഷിസുകൾ ഉള്ളത് ബോർണിയോയിലാണ്, ആ ദ്വീപിലെ തദ്ദേശീയമായി ധാരാളം സ്പീഷിസുകൾ ഉണ്ട്.

സാമ്പത്തികമായി വളരെ പ്രധാനപ്പെട്ട ഈ ജനുസിന്റെ തടികൾ ധാരാളമായി ഉപയോഗിക്കുന്നുണ്ട്. അവ കെറിയിങ്ങ് എന്ന് അറിയപ്പെടുന്നു. ആന്തമാനിൽ നിന്നും കിട്ടുന്ന ഗുർജൻ എന്ന് അറിയപ്പെടുന്ന ഡിപ്റ്റോകാർപസ് ടർബിനാറ്റസ് പ്ലൈവുഡ് ഉണ്ടാക്കുന്നതിൽ പ്രധാനപ്പെട്ട മരമാണ്. 

## പ്രധാന സ്പീഷിസുകൾ
**[[Dipterocarpus acutangulus]]*
**[[Dipterocarpus alatus]]*
**[[Dipterocarpus applanatus]]*
**[[Dipterocarpus baudii]]*
**[[Dipterocarpus borneensis]]*
**[[Dipterocarpus bourdilloni]]*
**[[Dipterocarpus caudatus]]*
**[[Dipterocarpus caudiferus]]*
**[[Dipterocarpus chartaceus]]*
**[[Dipterocarpus cinereus]]*
**[[Dipterocarpus concavus]]*
**[[Dipterocarpus condorensis]]*
**[[Dipterocarpus confertus]]*
**[[Dipterocarpus conformis]]*
**[[Dipterocarpus coriaceus]]*
**[[Dipterocarpus cornutus]]*
**[[Dipterocarpus costatus]]*
**[[Dipterocarpus costulatus]]*
**[[Dipterocarpus crinitus]]*
**[[Dipterocarpus cuspidatus]]*
**[[Dipterocarpus dyeri]]*
**[[Dipterocarpus elongatus]]*
**[[Dipterocarpus eurynchus]]*
**[[Dipterocarpus fagineus]]*
**[[Dipterocarpus fusiformis]]*
**[[Dipterocarpus geniculatus]]*
**[[Dipterocarpus glabrigemmatus]]*
**[[Dipterocarpus glandulosus]]*
**[[Dipterocarpus globosus]]*
**[[Dipterocarpus gracilis]]*
**[[Dipterocarpus grandiflorus]]*
**[[Dipterocarpus hasseltii]]*
**[[Dipterocarpus hispidus]]*
**[[Dipterocarpus humeratus]]*
**[[Dipterocarpus indicus]]*
**[[Dipterocarpus insignis]]*
**[[Dipterocarpus intricatus]]*
**[[Dipterocarpus kerrii]]*
**[[Dipterocarpus kunstleri]]*
**[[Dipterocarpus lamellatus]]*
**[[Dipterocarpus littoralis]]*
**[[Dipterocarpus lowii]]*
**[[Dipterocarpus megacarpus]]*
**[[Dipterocarpus mundus]]*
**[[Dipterocarpus nudus]]*
**[[Dipterocarpus oblongifolius]]*
**[[Dipterocarpus obtusifolius]]*
**[[Dipterocarpus ochraceus]]*
**[[Dipterocarpus orbicularis]]*
**[[Dipterocarpus pachyphyllus]]*
**[[Dipterocarpus palembanicus]]*
**[[Dipterocarpus perakensis]]*
**[[Dipterocarpus retusus]]*
**[[Dipterocarpus rigidus]]*
**[[Dipterocarpus rotundifolius]]*
**[[Dipterocarpus sarawakensis]]*
**[[Dipterocarpus semivestitus]]*
**[[Dipterocarpus stellatus]]*
**[[Dipterocarpus sublamellatus]]*
**[[Dipterocarpus tempehes]]*
**[[Dipterocarpus tuberculatus]]*
**[[Dipterocarpus turbinatus]]*
**[[Dipterocarpus validus]]*
**[[Dipterocarpus verrucosus]]*
**[[Dipterocarpus zeylanicus]]*

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യജനുസുകൾ
സുജാത കൊയ്‌രാള

നേപ്പാളിലെ പ്രമുഖ വനിതാ രാഷ്ട്രീയ നേതാവും ഉപപ്രധാനമന്ത്രിയുമായിരുന്നു **സുജാത കൊയ്‌രാള**(; ജ: 1954 ഫെബ്രുവരി 9). മുൻ നേപ്പാൾ പ്രധാനമന്ത്രി ഗിരിജാ പ്രസാദ് കൊയ്‌രാളയുടെ ഏക മകളാണ് സുജാത. പ്രധാനമന്ത്രി മാധവ് കുമാർ നേപ്പാളിന്റെ മന്ത്രിസഭയിൽ വിദേശകാര്യമന്ത്രിയായിരുന്ന സുജാത 2009 ഒക്ടോബർ 12നാണ് ഉപപ്രധാനമന്ത്രിയായി നിയമിതയായത്.

## അവലംബം


വർഗ്ഗം:നേപ്പാളിന്റെ പ്രധാനമന്ത്രിമാർ
വർഗ്ഗം:1954-ൽ ജനിച്ചവർ
വർഗ്ഗം:ഫെബ്രുവരി 9-ന് ജനിച്ചവർ
ഷൂറിയ

ഡിപ്റ്ററോകാർപേസീ സസ്യകുടുംബത്തിലെ ഒരു ജനുസാണ് **ഷൂറിയ (Shorea)**.  മിക്കവാറും എല്ലാം മഴക്കാട്ടിലെ മരങ്ങളായ ഈ ജനുസിൽ 196 സ്പീഷിസുകൾ ഉണ്ട്. തെക്കു കിഴക്കേ ഏഷ്യ, ഉത്തരേന്ത്യ, മലേഷ്യ, ഇന്തോനേഷ്യ, ഫിലിപ്പൈൻസ് എന്നിവിടങ്ങളിൽ ഈ ജനുസിലെ മരങ്ങൾ തദ്ദേശീയമായി കാണപ്പെടുന്നു. സപുഷ്പികളിലെ ഏറ്റവും ഉയരമുള്ള മരം ഷൂറിയ ജനുസിലെ 88.3 മീറ്റർ ഉയരമുള്ള ഷൂറിയ ഫക്വേഷിയാന ബോർണിയോ ദ്വീപിലെ തവൗ ഹിൽസ് ദേശീയോദ്യാനത്തിൽ ആണ് ഉള്ളത്. ഈ ഉദ്യാനത്തിൽ ഷൂറിയയിലെ 80 മീറ്ററിൽ ഏറെ ഉയരമുള്ള മറ്റ് അഞ്ച് സ്പീഷിസ് മരങ്ങൾ കൂടി ഉണ്ട്. ബോർണിയോയിൽ ഷൂറിയയുടെ 138 സ്പീഷിസ് കണപ്പെടുന്നതിൽ 91 എണ്ണം ആ ദ്വീപിലെ തദ്ദേശീയം ആണ്."മെരാതി", "lauan", "luan", "lawaan", "സെറയ", "ബാലു", "ബംഗ്കിരയ്", "ഫിലിപ്പീൻ മഹാഗണി" തുടങ്ങിയ ഈ ജനുസ്സിൽ ഉൾപ്പെടുന്ന സാമ്പത്തിക പ്രധാന്യമുള്ള മരങ്ങളാണ്.

## പ്രജനനം
ഷൂറിയയിലെ മിക്ക സ്പീഷിസുകളും *ജനറൽ ഫ്ലവറിങ്ങ്* സ്വഭാവമുള്ളതാണ്. ജനറൽ ഫ്ലവറിങ്ങ് എന്നു പറഞ്ഞാൽ മൂന്നു മുതൽ 10 വർഷങ്ങളുടെ ഇടവേളയിൽ ചിട്ടയല്ലാതെ പുഷ്പിക്കുന്ന രീതിയാണ്. ഇക്കാലത്തിനിടയിൽ ഒട്ടുമിക്ക ഡിപ്റ്റോക്കാർപ്പുകളും മറ്റു കുടുംബത്തിലെ മരങ്ങളും കൂട്ടമായി പൂക്കുന്നു. ഈ രീതി പരാഗണം നന്നായി നടക്കാനും വിത്തു മോഷ്ടിക്കുന്ന ഇരകളെ തൃപ്തിപ്പെടുത്താനും ആണെന്ന് കരുതുന്നു. രണ്ടു കാരണങ്ങളും ശരിയാണെന്നു കരുതുന്നുണ്ട്.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:സസ്യജനുസുകൾ
സീ ജുൻ

ചൈനയിൽ നിന്നുള്ള നിന്നുള്ള ഒരു വനിതാ ചെസ്സ് ഗ്രാൻഡ്‌മാസ്റ്ററാണ് **സീ ജുൻ** (ജനനം: 1970 ഒക്ടോബർ 30). സീ ജുൻ ന്റെ പേരിൽ നിലവിൽ രണ്ട് വനിതാ ലോക റിക്കാർഡുകളാണുള്ളത് (1991-1996 ഉം 1999-2001ഉം). എലിസബത്ത് ബിക്കോവയും സീ ജുൻ മാണ് നിലവിൽ രണ്ട് ലോക റിക്കാർഡുകളുള്ള വനിതാ ചെസ്സ് ചാമ്പ്യൻമാർ.

സീ ജുൻ ന്റെ ജീവിതപങ്കാളി മുൻ പരിശീലകനായിരുന്ന വു ഷവോബിൻ ആണ്. 

## ചെസ്സ് ജീവിതം
സീ ജുൻ ആറുവയസ്സുമുതൽ സീ ജുൻ സിയാങി എന്നു വിളിക്കുന്ന ചൈനീസ് ചെസ്സ് കളിച്ചു തുടങ്ങിയിരുന്നു. തന്റെ 10ാം വയസ്സിൽ സീ ജുൻ ചൈനീസ് ചെസ്സിലൽ ബെയ്‌ജിങ്ങ്‌ ലെ ചാമ്പ്യനായി. ചൈനീസ് അധികൃതരുടെ നിർദ്ദേശ പ്രകാരം അന്താരാഷ്ട്ര ചെസ്സ് കളിച്ചുതുടങ്ങി. ആ സമയങ്ങളിൽ കൃത്യമായ പരിശീലനവും അവസരങ്ങളുമൊന്നുമില്ലാതെ തന്നെ 1984 ൽ ചൈനയിൽ വെച്ചു നടന്ന പെൺകുട്ടികളുടെ ചെസ്സ് മത്സരത്തിൽ സീ ജുൻ  ദേശീയ ചാമ്പ്യൻപട്ടം നേടി. 1988 ൽ അഡലെയ്‌ഡ് വെച്ച് നടന്ന ചെസ്സ് മത്സരത്തിൽ പങ്കെടുക്കുകയു 
അന്താരാഷ്ട്ര തലത്തിൽ ചെസ്സ് ഗ്രാൻഡ്‌മാസ്റ്ററാവുകയും ചെയ്തു, 1989 ൽ പോളണ്ടിൽ വെച്ചു നടന്ന അന്താരാഷ്ട്ര ചെസ്സ് മത്സരത്തിൽ രണ്ടാം സ്ഥാനത്തിൽ എത്തുകയും ചെയ്തു.

1991 ൽ ജോർജിയയുടെ ചെസ്സ് താരവും 1978–1991 വനിതാ ചെസ്സ് ലോകചാമ്പ്യനുമായ മയ ചിബുർനാഡ്സേ യെ 8½–6½ പോയിൻറ് നിലയിൽ പരാജയപ്പെടുത്തി. 1993 ൽ നാന ഇയോസ്ലാനി എന്ന ജോർജിയൻ ചെസ്സ് ചാമ്പ്യനെ 8½–2½ പോയിൻറ് നിലയിൽ പരാജയപ്പെടുത്തി. 1996 ൽ ഹംഗേറിയൻ ചെസ്സ് ചാമ്പ്യനായ സൂസൻ പോൾഗാർ മായി 8½–4½ പോയിൻറ് നിലയിൽ പരാജിതയായി രണ്ടാം സ്ഥാനത്തെത്തി. പക്ഷേ 1999 ൽ റഷ്യക്കാരിയായ അല്ലിസ ഗല്ല്യമോവ യെ 8½–6½ ന് പരാജയപ്പെടുത്തി സ്ഥാനം തിരിച്ചുപിടിച്ചു വെങ്കിലും മത്സരവ്യവസ്ഥയിൽ വന്ന പാകപ്പിഴവുകൾ കാരണം സ്ഥാനം തിരിച്ചു കൊടുക്കേണ്ടി വന്നു.  2000 ത്തിൽ ഫിഡെ മത്സരത്തിൽ സീ ജുൻ സ്വന്തം രാജ്യക്കാരിയായ ക്വിൻ കാനിയിങിനെ 2½–1½ ക്ക് തോൽപ്പിച്ചു.

## അവലംബം

## കൂടുതൽ വായനയ്ക്ക്
*  An annotated collection of many of Xie's games along with some biographical information.
*  A book containing interviews with many famous chess players.

## പുറത്തേക്കുള്ള കണ്ണികൾ
* Official Blog
* Xie Jun chess games at 365Chess.com
* Chessgames.com
* "I am not a professional" &nbsp;– interview
വർഗ്ഗം:1970-ൽ ജനിച്ചവർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചെസ്സ് കളിക്കാർ
വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ
റൈഹാന ബിൻത് സൈദ്

ഇസ്‌ലാം മതം സ്വീകരിച്ച പ്രമുഖ വനിതയും പ്രവാചകൻ മുഹമ്മദ് നബിയുടെ 12 ഭാര്യമാരിൽ ഒരാളുമായിരുന്നു **റൈഹാന ബിൻത് സൈദ് **( *Raychana bat Zayd*, ). യഹൂദമതത്തിലെ ബനൂ നദിർ ഗോത്രത്തിൽ ജനിക്കുകയും, ബനൂ ഖുറൈള ഗോത്രത്തിലേക്ക് വിവാഹിതയാവുകയും ചെയ്ത അവർ, പിന്നീട് യുദ്ധത്തടവുകാരിയായി പ്രവാചകൻ മുഹമ്മദിന്റെ കീഴിലാവുകയായിരുന്നു. ഇസ്‌ലാം സ്വീകരിച്ചതോടെ സ്വതന്ത്രയാക്കപ്പെട്ട അവരെ മുഹമ്മദ് വിവാഹം ചെയ്യുകയായിരുന്നു എന്നാണ് ചരിത്രരേഖകൾ. *ഉമ്മഹാത്തുൽ മുഅ്മിനീൻ* എന്ന വിശേഷണത്തിൽ അറിയപ്പെടുന്നു.  

ബനൂ നാദിർ ഗോത്രക്കാരിയായിരുന്ന അവരെ  ബനു ഖുറൈസ ഗോത്രത്തിലെ ഒരാളാണ് ആദ്യം വിവാഹം ചെയ്തിരുന്നത്. മുസ്ലിം സൈന്യവുമായുള്ള യുദ്ധത്തിൽ ബനു ഖുറൈസ ഗോത്രം പരാജയപ്പെട്ടു.

## അവലംബം

വർഗ്ഗം:സ്വഹാബി സ്ത്രീകൾ
വർഗ്ഗം:മുഹമ്മദ് നബിയുടെ ഭാര്യമാർ
അശമ ഇബിൻ-അബ്ജാർ

അക്സൂമിലെ ഒരു ഭരണാധികാരിയായിരുന്നു **അസ്‌ഹമ ഇബിൻ അബ്ജാർ**(). **അൽ-നജ്ജാശി** രാജാവ് എന്ന പേരിലാണ് അദ്ദേഹം അറിയപ്പെട്ടിരുന്നത്.(Arabic: النجاشي *al-Najāshī*) ആദ്യകാല മുസ്‌ലിംകൾക്ക് അഭയം നൽകിയ പ്രശസ്തനായ രാജാവും പ്രവാചകൻ മുഹമ്മദിന്റെ സുഹൃത്തുമായിരുന്നു അദ്ദേഹം.

## അവലംബം

വർഗ്ഗം:ഇസ്ലാമിക ചരിത്രം
സ്ട്രെച്ച് മാർക്കുകൾ

സ്ട്രെച്ച് മാർക്കുകൾ അഥവാ ഡെർമറ്റോളജിയിൽ പറയുന്ന പോലെ സ്ട്രിയ ഡിസ്റ്റൻസെ എന്നാൽ ചർമത്തിൽ ഇളം നിറത്തിൽ പാടുകൾ വരുന്നതിനെയാണ്. ദെർമിസ്‌ കീറുന്നത് കാരണമാണ് ഇവ കാണപ്പെടുന്നത്, കുറേ കാലങ്ങൾക്ക് ശേഷം അവ കുറയാം, പക്ഷേ പൂർണമായി മാറില്ല.

പെട്ടെന്ന് ഉണ്ടാവുന്ന വളർച്ചയോ തടിവെക്കുന്നതോ കാരണം ചർമം വലിയുന്നത് കൊണ്ടാണ് സ്ട്രെച്ച് മാർക്കുകൾ കാണപ്പെടുന്നത്. യൗവനം, ഗർഭം, ബോഡിബിൽഡിംഗ്‌, ഹോർമോൺ മാറ്റിവെക്കൽ ചികിത്സ തുടങ്ങിയവ കാരണമുണ്ടാകുന്ന ഹോർമോൺ സംബന്ധമായ കാരണങ്ങളാലും സ്ട്രെച്ച് മാർക്കുകൾ കാണപ്പെടാം. 

## രോഗലക്ഷണങ്ങൾ

ചുവപ്പ് അല്ലെങ്കിൽ പിങ്ക് നിറത്തിലാണ് സ്ട്രെച്ച് മാർക്കുകൾ കാണപ്പെടാൻ തുടങ്ങുക. ശരീരത്തിൻറെ ഏതു ഭാഗത്തു വേണമെങ്കിലും ഇതു കാണപ്പെടാം, അതേസമയം വയർ, മുല, മേലെ കൈകൾ, കക്ഷം, പുറം, തുട, ഊര, വൃഷ്ടം തുടങ്ങിയ കൊഴുപ്പ് അധികമായിട്ടുള്ള സ്ഥലങ്ങളിൽ ഇവ വരാനുള്ള സാധ്യത കൂടുതലാണ്. കുറച്ചു കാലങ്ങൾക്കു ശേഷം അവയുടെ നിറം പോവുകയും, ചർമം മൃദുലമാവുകയും ചെയ്യും.

ശരീരത്തിൻറെ രൂപ നിലനിർത്തുന്ന ചർമത്തിലെ മധ്യ ടിഷ്യൂ ആയ ദെർമിസ്സിലാണ് സ്ട്രെച്ച് മാർക്കുകൾ കാണപ്പെടുക. സ്ട്രെച്ച് മാർക്കുകൾ കാരണം ചൊറിച്ചിൽ അനുഭവപ്പെടാം, മാത്രമല്ല മാനസികമായും ബാധിക്കാം. സ്ട്രെച്ച് മാർക്കുകൾ കാരണം ശരീരത്തിനു ഒരു ദോഷവുമില്ല, പക്ഷേ അവയെ സൗന്ദര്യ പ്രശ്നമായി കണക്കാക്കുന്നതാണ്. ചെറുപ്പക്കാരായ സ്ത്രീകളെയാണ് ഇതു കൂടുതലായി ബാധിക്കുന്നത്, അവർ ഉടനെ തന്നെ ഡെർമറ്റോളജിസ്റ്റിനെ കാണും, ഗർഭത്തിനു ശേഷവും.

## കാരണങ്ങൾ

ചർമം ഒന്ന് വലിഞ്ഞാൽ തന്നെ സ്ട്രെച്ച് മാർക്കുകൾ കാണപ്പെടാം എന്നാണു മയോ ക്ലിനിക്‌ പറയുന്നത്. അതോടൊപ്പം അഡ്രീനൽ ഗ്രന്ഥി പുറപ്പെടുവിക്കുന്ന കോർട്ടിസോൺ ഹോർമോണിൻറെ അളവ് ശരീരത്തിൽ കൂടുമ്പോൾ സ്ട്രെച്ച് മാർക്കുകൾ കൂടുതലായി കാണപ്പെടുന്നു. ചർമത്തിലെ ഇലാസ്റ്റിക് ഫൈബറുകളെ കോർട്ടിസോൺ ദുർബലപ്പെടുത്തുന്നു.

പാരമ്പര്യം, യൌവനാരംഭം, ബോഡിബിൽഡിംഗ്‌, ചർമ പ്രകൃതം, ഭാര വ്യത്യാസം, ഗർഭധാരണം എന്നിവ കാരണം സ്ട്രെച്ച് മാർക്കുകൾ കാണപ്പെടാം. മരുന്നുകളുടെ ഉപയോഗം കാരണവും സ്ട്രെച്ച് മാർക്കുകൾ കാണപ്പെടാം, പ്രത്യേകിച്ചും കോർട്ടിസോൺ അടങ്ങിയ മരുന്നുകളുടെ ഉപയോഗം.

ടീനേജ് പ്രായത്തിലുള്ള യുവാക്കളിൽ കനത്ത രീതിയിലുള്ള സ്ട്രെച്ച് മാർക്കുകൾ കാണപ്പെടാം എന്ന് പഠനങ്ങളിൽനിന്നും മനസ്സിലാക്കാം.

അതേസമയം ഗർഭകാലത്ത് ക്രീമുകളും ഓയിലുകളും ഉപയോഗിച്ചു സ്ട്രെച്ച് മാർക്കുകൾ തടയാം എന്നത് പഠനത്തിലൂടെ തെളിയിക്കപ്പെട്ടിട്ടില്ല. ഗർഭത്തിനു ശേഷം സ്ട്രെച്ച് മാർക്കുകൾ വരുന്നതു തടയാനുള്ള ചികിത്സ വിജയകരമാകും എന്നതിനു തെളിവുകൾ അപര്യാപ്തമാണ്.

## ചികിത്സ

ഇപ്പോഴുള്ള സ്ട്രെച്ച് മാർക്കുകൾ കാണപ്പെടുന്ന രൂപം നല്ലരീതിയിലാക്കാൻ ലേസർ ചികിത്സ, ദെർമബ്രാഷൻ, റെറ്റിനോയിട്സ് എന്നിങ്ങനെ അനവധി ചികിത്സാരീതികളുണ്ട്. ചില ക്രീം നിർമാതാക്കൾ തങ്ങളുടെ ഉത്പന്നം സ്ട്രെച്ച് മാർക്കുകൾ നീക്കാൻ ഗുണപ്രദമാണ് എന്ന അവകാശവാദവുമായി മുന്നോട്ടു വന്നിട്ടുണ്ട്, എന്നാൽ ഇതിനെ സാധൂകരിക്കുന്ന പഠനങ്ങൾ കുറവാണ്.

20 ശതമാനം ഗ്ലൈകോളിക് ആസിഡ്, 10 ശതമാനം എൽ - അസ്കോർബിക് ആസിഡ് കൂടെ സിങ്ക് സൾഫേറ്റ്, ടൈറോസിൻ എന്നിവ ഉപയോഗിച്ചുള്ള ചികിത്സ ഫലപ്രദമാണെന്നു ചില പഠനങ്ങൾ കാണിക്കുന്നുണ്ട്, മാത്രമല്ല ലേസർ ചികിത്സയും ഫലപ്രദമാണ്.

## അവലംബം
ബ്രഹ്മോയിസം

19 ആം  നൂറ്റാണ്ടിൻറെ അവസാനത്തോടു കൂടി ഇന്ത്യൻ സ്വാതന്ത്ര്യ സമരത്തിന്റെ ഭാഗമായി നടന്ന നവോത്ഥാന മുന്നേറ്റങ്ങൾക്ക്  ചുക്കാൻ  പിടിച്ച ബംഗാളി നവോത്ഥാന പ്രസ്ഥാനമാണ് ബ്രഹ്മോയിസം. ഹിന്ദു നവോത്ഥാന പ്രസ്ഥാനമാണ് ബ്രഹ്മോയിസം. രാജാറാം മോഹൻ റായി, ദ്വാരകനാഥ്‌  ടാഗോർ  എന്നിവർ ചേർന്നാണ്  ബ്രഹ്മോയിസം  സ്ഥാപിച്ചത് .
## ഇതും കാണുക
* Adi Dharm
* Brahmo Samaj
* Hindu reform movements
* History of Bengal
* Prarthana Samaj
* Sadharan Brahmo Samaj
* Tattwabodhini Patrika
* Yoga Vasistha
* Ashtavakra Gita

## അവലംബം

വർഗ്ഗം:ഇന്ത്യൻ നവോത്ഥാനം
വർഗ്ഗം:ഹിന്ദു വിഭാഗങ്ങൾ
അരുന്ധതി ഭട്ടാചാര്യ

ഇന്ത്യയിലെ ഏറ്റവും വലിയ പൊതുമേഖലാ ബാങ്കായ സ്റ്റേറ്റ് ബാങ്ക് ഓഫ് ഇന്ത്യയുടെ ചെയർപേഴ്സണായ ആദ്യത്തെ വനിതയാണ് **അരുന്ധതി ഭട്ടാചാര്യ** (ജനനം:1956 മാർച്ച് 18). ഫോബ്സ് മാസിക തയ്യാറാക്കിയ ലോകത്തെ അതിശക്തരായ വനിതകളുടെ പട്ടികയിൽ ഇവർ മുപ്പതാം സ്ഥാനത്ത് എത്തിയിട്ടുണ്ട്.

## ജീവിതരേഖ
കൊൽക്കത്തയിലെ ഒരു ബംഗാളി ഹിന്ദു ബ്രാഹ്മണകുടുംബത്തിലാണ് അരുന്ധതി ജനിച്ചത്. കുട്ടിക്കാലത്ത് ഭിലായിയിലാണ് വളർന്നത്. പിതാവ് പ്രോദ്യുത് കുമാർ ഭിലായിയിലെ ഉരുക്കുനിർമ്മാണശാലയിലെ ജീവനക്കാരനായിരുന്നു. മാതാവ് കല്യാൺ മുഖർജി ബൊക്കാറൊയിലെ ഒരു ഹോമിയോ ഡോക്ടറായിരുന്നു. ബൊക്കാറൊയിലെ സെന്റ്‌. സേവ്യേഴ്സ് സ്കൂളിലാണ് അരുന്ധതി പ്രാഥമിക വിദ്യാഭ്യാസം പൂർത്തിയാക്കിയത്.  പിന്നീട് കൊൽക്കത്തയിലെ ബ്രാബോൺ കോളേജിലും ജഡാവ്പൂർ യൂണിവേഴ്സിറ്റിയിലുമായി ഇംഗ്ലീഷ് സാഹിത്യപഠനവും പൂർത്തിയാക്കി. ഖഡഗ്പൂർ ഐ.ഐ.ടി.യിലെ ഒരു പ്രൊഫസറെയാണ് വിവാഹം കഴിച്ചത്.

## ഉദ്യോഗം
1977 സെപ്റ്റംബറിൽ സ്റ്റേറ്റ് ബാങ്ക് ഓഫ് ഇന്ത്യയിൽ ഒരു പ്രൊബേഷണറി ഓഫീസറായാണ് അരുന്ധതിയുടെ തുടക്കം. പിന്നീട് 36 വർഷത്തെ ഉദ്യോഗജീവിതത്തിനിടയിൽ ബാങ്കിന്റെ വിവിധ സംരംഭങ്ങളുടെ മേൽനോട്ടചുമതല വഹിച്ചു.  ബാങ്കിന്റെ ന്യൂയോർക്ക് ശാഖയിലും പ്രവർത്തിച്ചു. എസ്.ബി.ഐ. ക്യാപ്പിറ്റൽ മാർക്കറ്റ്സ് ലിമിറ്റഡിന്റെ മാനേജിംഗ് ഡയറക്ടറായും ചീഫ് എക്സിക്യൂട്ടീവ് ഓഫീസറായും പ്രവർത്തിട്ടുണ്ട്. കൂടാതെ എസ്.ബി.ഐ. ഡെപ്യൂട്ടി എം.ഡി.യായും കോർപ്പറേറ്റ് ഡെവലപ്മെന്റ് ഓഫീസറായും സേവനമനുഷ്ഠിച്ചു. 2013 ഒക്ടോബറിൽ ബാങ്കിന്റെ ചെയർപേഴ്സൺ ആയിരുന്ന പ്രതീപ് ചൗധുരി വിരമിച്ചതോടെയാണ് അരുന്ധതി ചുമതലയേറ്റത്.

## ബഹുമതികൾ
* 2015-ൽ ഫോബ്സ് മാസിക തയ്യാറാക്കിയ ലോകത്തെ അതിശക്തരുടെ പട്ടികയിൽ മുപ്പതാം സ്ഥാനം.
* 2015-ൽ ഫോറിൻ പോളിസി മാസികയുടെ ടോപ് 100 ഗ്ലോബൽ തിങ്കേഴ്സ് പട്ടികയിൽ ഇടം നേടി. 
* 2015-ൽ ഫോർച്യൂൺ മാസികയുടെ ഏഷ്യാ-പസഫിക് മേഖലയിലെ അതിശക്തരായ വനിതകളുടെ പട്ടികയിൽ നാലാം സ്ഥാനം.

## അവലംബം

## ബാഹ്യ ലിങ്കുകൾ
* Watch complete interview: The banker to the next generation, Arundhati Bhattacharya . *Feministaa.com*
* 7 Lesser Known Facts About Arundhati Bhattacharya That You Probably Didn’t Know. *storypick.com*
* Know how SBI chief Arundhati Bhattacharya changed India's largest bank for the better. *Business Insider India*
* Arundhati Bhattacharya  collected news and commentary at BloombergQuint

വർഗ്ഗം:ഇന്ത്യൻ വനിതകൾ
വർഗ്ഗം:1956-ൽ ജനിച്ചവർ
വർഗ്ഗം:മാർച്ച് 18-ന് ജനിച്ചവർ
വർഗ്ഗം:ഭാരതീയ സ്റ്റേറ്റ് ബാങ്ക്
വർഗ്ഗം:ബംഗാളികൾ
വർഗ്ഗം:ഇന്ത്യൻ ബാങ്കർമാർ
ബ്രഹ്മ സമാജം

സ്വാതന്ത്ര സമര കാലഘട്ടത്തിൽ നടന്ന  നവോത്ഥാനങ്ങളിൽ ബംഗാളിൽ നിന്നുള്ള  നവോത്ഥാനപ്രക്രിയകൾ മുഖ്യ പങ്കു  വഹിച്ചിരുന്നു. അത്തരത്തിൽ ഉള്ള നവോത്ഥാന നായകരിൽ പ്രമുഖൻ ആയിരുന്നു രാജാറാം മോഹൻ റോയ്. അദ്ദേഹം ഹിന്ദു മതത്തിലെ അനാചാരങ്ങളും അന്ധവിശ്വാസങ്ങളും  തുടച്ചു നീക്കണം എന്ന ആഗ്രഹത്തോട്  കൂടി സ്ഥാപിച്ച പ്രസ്ഥാനമാണ് ബ്രഹ്മ സമാജം. 1828 ൽ രാജാറാം മോഹൻ റോയ്, ദേവേന്ദ്രനാഥ് ടാഗൂർ എന്നിവരുടെ നേതൃത്വത്തിൽ കൊൽക്കത്തയിൽ  സ്ഥാപിതമായ ബ്രഹ്മ സമാജം ഹിന്ദു നവോത്ഥാനത്തിൽ സുപ്രധാനമായ പങ്കു വഹിച്ചു. സതി (ആചാരം) നിർത്തലാക്കുന്നതിൽ ബ്രഹ്മ സമാജം കാര്യമായ പങ്കു വഹിച്ചു, കൂടാതെ വിധവാ പുനർ വിവാഹം, ബാലാ വിവാഹ നിരോധനം എന്നിവയ്ക്ക് വേണ്ടി ശക്തമായി വാദിക്കുകയും  ചെയ്തു. ആരംഭഘട്ടത്തിൽ ബ്രഹ്മ്മസഭ എന്നറിയപ്പെട്ടിരുന്ന ബ്രഹ്മസമാജം 1830 ഇൽ പുനർനാമകരണം ചെയ്തു ബ്രഹ്മസമാജം എന്ന് ആവുകയായിരുന്നു.

കേരളത്തിൽ 1893 ൽ ഡോക്ടർ അയ്യത്താൻ ഗോപാലൻ ബ്രഹ്മസമാജം ഏർപ്പെടുത്തി, 1898-ൽ കേരളത്തിൽ ആദ്യമായി കോഴിക്കോട് അതിന്റെ ഒരു ശാഖ സ്ഥാപിച്ചു. തുടർന്ന് ആലത്തൂർ, തലശ്ശേരി, മുതലായ സ്ഥലങ്ങളിലും, 1924 ൽ ആലപ്പുഴയിലും ബ്രഹ്മസമാജം സ്ഥാപിച്ചു. 1900 ൽ ബ്രഹ്മസമാജ ആശയങ്ങൾ പ്രചരിപ്പിക്കുന്നതിനും, കുട്ടികളിൽ മാനവികതയുടെ മൂല്യങ്ങൾ വളർത്തിയെടുക്കുന്നതിനും, സാമൂഹിക പരിഷ്കരണ പ്രവർത്തനങ്ങളിൽ അവരെ ആകർഷിക്കുന്നതിനുമായി ഭാര്യ കല്ലാട്ട്‌ കൗസല്യ അമ്മാളും ഒത്തു സുഗുണവർധിനി എന്ന പ്രസ്ഥാനം കേരളത്തിൽ സ്ഥാപിച്ചു. 
ഡോക്ടർ ഗോപാലൻ ഡോക്ടർ, എഴുത്തുകാരൻ, സാമൂഹിക പരിഷ്കർത്താവ്, നവോത്ഥാന നായകൻ എന്നീ നിലകളിൽ കേരളത്തിൽ അറിയപ്പെടുന്ന വ്യക്തിത്വം ആണ്. 
ബ്രഹ്മ സമാജ വാർഷിക സമ്മേളനത്തിൽ വെച്ച്, രവീന്ദ്രനാഥ ടാഗോർ ഡോക്ടർ ഗോപാലനെ "**കേരളത്തിന്റെ രാജാറാംമോഹൻറായ്**" എന്ന് വിശേഷിപ്പിച്ചിരുന്നു.

## ഇത് കൂടി കാണുക
* പ്രാർത്ഥനാ സമാജം

വർഗ്ഗം:ഇന്ത്യൻ നവോത്ഥാനം
പള്ളുരുത്തി ശ്രീ ഭവാനീശ്വര മഹാക്ഷേത്രം

മധ്യകേരളത്തിൽ എറണാകുളം ജില്ലയിൽ കൊച്ചി നഗരത്തിന്റെ ഭാഗമായ പള്ളുരുത്തി ദേശത്ത് സ്ഥിതിചെയ്യുന്ന പ്രസിദ്ധമായ ഒരു മഹാക്ഷേത്രമാണ് **ശ്രീ ഭവാനീശ്വരക്ഷേത്രം**. ശ്രീനാരായണഗുരു പ്രതിഷ്ഠിച്ച ഈ ക്ഷേത്രത്തിലെ മുഖ്യപ്രതിഷ്ഠ, **ഭവാനീശ്വരൻ** എന്നറിയപ്പെടുന്ന പരമശിവനാണ്. കൂടാതെ ഉപദേവതകളായി പാർവ്വതി, ഗണപതി, സുബ്രഹ്മണ്യൻ, അയ്യപ്പൻ, ഭദ്രകാളി, നവഗ്രഹങ്ങൾ, നാഗദൈവങ്ങൾ, ബ്രഹ്മരക്ഷസ്സ്, അത്ഭുതയക്ഷി എന്നിവർക്കും പ്രതിഷ്ഠകളുണ്ട്. കേരളത്തിലെ സാമൂഹികനവോത്ഥാനത്തിന്റെ ഭാഗമായി ശ്രീനാരായണഗുരു നടത്തിയ ശ്രമങ്ങളിലൊന്നാണ് ഈ ക്ഷേത്രത്തിലെ പ്രതിഷ്ഠ. 1916 മാർച്ച് 8-നാണ് ഗുരുദേവൻ ഇവിടെ പ്രതിഷ്ഠ നടത്തിയത്. മഹാത്മാഗാന്ധി ഇവിടെ ദർശനം നടത്തിയിട്ടുണ്ട്. നിലവിൽ പള്ളുരുത്തിയിലെ ഏറ്റവും വരുമാനമുള്ള ക്ഷേത്രമാണിത്. കുംഭമാസത്തിലെ ഭരണിനാളിൽ കൊടികയറി നടക്കുന്ന എട്ടുദിവസത്തെ കൊടിയേറ്റുത്സവം, അതേ മാസത്തിൽ വരുന്ന ശിവരാത്രി, ധനുമാസത്തിലെ തിരുവാതിര, കന്നിമാസത്തിലെ നവരാത്രി, വൃശ്ചികമാസത്തിലെ തൃക്കാർത്തിക, ചിങ്ങമാസത്തിലെ ശ്രീനാരായണഗുരു ജയന്തി എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. കൂടാതെ, ചിങ്ങമാസത്തിലെ വിനായക ചതുർത്ഥി, മകരമാസത്തിലെ തൈപ്പൂയം, 
തുലാമാസത്തിലെ സ്കന്ദഷഷ്ഠി, വൃശ്ചികമാസത്തിലെ മണ്ഡലവിളക്ക്, മേടമാസത്തിലെ വിഷു എന്നിവയും അതിവിശേഷമാണ്. പള്ളുരുത്തിയ്ക്ക് ചുറ്റുമുള്ള 13 ദേശങ്ങളിലെ ഈഴവരുടെ നേതൃത്വത്തിലുള്ള **ശ്രീധർമ്മപരിപാലനയോഗം** എന്ന സ്ഥാപനത്തിനാണ് ക്ഷേത്രഭരണം.

## അവലംബം

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ